qundao/data-zh-poetry huggingface dataset:
题钱维城山水二十种 其六 江帆风满
作者：弘历
朝代：清
体裁：七言绝句

布帆无恙破江天，拟以强弓箭离弦。千里江陵还一日，传神祇有李青莲。
题钱维城山水二十种 其十 秋坞霜红
作者：弘历
朝代：清
体裁：七言绝句

负山临水结幽居，霜叶晴张万锦如。寄语司勋杜员外，不须林下更停车。
题钱维城山水二十种 其十一 云关俯眺
作者：弘历
朝代：清
体裁：七言绝句

石磴盘旋万仞崇，楼关云外俯长空。恰思飞阁天成寺，据榻高秋畅眺同。
题钱维城山水二十种 其十七 前汀烟霁
作者：弘历
朝代：清
体裁：七言绝句

拿舟春水正沄溶，隐现溪村无定容。知是前汀烟欲泮，远山初露两三峰。
题钱维城山水二十种 其十三 清溪石彴
作者：弘历
朝代：清
体裁：七言绝句

一带清溪水镜摇，高峰有影落岧峣。依稀似入天台路，却讶无人过石桥。
题钱维城山水二十种 其十九 远峰塔影
作者：弘历
朝代：清
体裁：七言绝句

精蓝高下倚峰鬟，付与山僧享静閒。却似行春桥上望，楞伽簪影石湖间。
题钱维城山水二十种 其十二 亭纳翠微
作者：弘历
朝代：清
体裁：七言绝句

一笠孤亭四柱空，虚明向远纳无穷。翠微妙处于何是，祇在朝岚夕霭中。
题钱维城山水二十种 其十五 飞帆晴远
作者：弘历
朝代：清
体裁：七言绝句

扁舟开处大江横，风顺还欣值快晴。不识远帆飞去者，为因利也抑因名。
题钱维城山水二十种 其十八 竹蹊延爽
作者：弘历
朝代：清
体裁：七言绝句

栈道盘盘细径长，森森扶嶂矗丛篁。人间六月暑如炽，便可其间纳翠凉。
题钱维城山水二十种 其十六 筑泉递响
作者：弘历
朝代：清
体裁：七言绝句

流泉有律中宫商，明笛写之曲正长。一唱恰欣酬一和，底须水乐听东阳。
题钱维城山水二十种 其十四 溪洞涵波
作者：弘历
朝代：清
体裁：七言绝句

石门有水出潺湲，汇作平溪縠影翻。不著舍船系洞口，恐防认是武陵源。
题钱维城山水二十种 其四 翠峰晴叠
作者：弘历
朝代：清
体裁：七言绝句

复磴通幽不可知，层层密树拥嵚嵜。紫烟生处翠峰竖，恰是香垆日照时。
题钱维城山水册 其一 疏窗静业
作者：弘历
朝代：清
体裁：古风

作径既诘屈，卜居喜幽雅。脩业祗静缘，时事了无惹。东方笑吏隐，徘徊托金马。
题钱维城山水册 其七 幽涧乔柯
作者：弘历
朝代：清
体裁：古风

涧以幽而阒，柯因乔益奇。樵人所弗到，竟逭斧之斯。流泉定名菊，延龄无不宜。
题钱维城山水册 其三 竹窗听雨
作者：弘历
朝代：清
体裁：古风

岩云暗茅屋，展卷四启窗。古道有会心，俗虑一以降。滴露任筠林，清听互摐摐。
题钱维城山水册 其九 云嶂飞泉
作者：弘历
朝代：清
体裁：古风

振鹭擘岩落，就平流激湱。太古声色摐，那复计寻尺。山亭待谁观，却了无人迹。
题钱维城山水册 其二 溪村烟霭
作者：弘历
朝代：清
体裁：古风

山泉泻为溪，溪抱村成趣。山霭与溪烟，昕夕常相遇。漫问是谁家，冥茫不知处。
题钱维城山水册 其五 春树归鸦
作者：弘历
朝代：清
体裁：古风

飞鸦往或来，日暮归林木。草实与粟粒，随逐饱自足。比之牛羊下，剩觉无拘束。
题钱维城山水册 其八 层岩樵侣
作者：弘历
朝代：清
体裁：古风

伐木闻鸟鸣，求友绎诗旨。相携素心人，共入深山里。以是锦衣归，鄙哉彼翁子。
题钱维城山水册 其六 蜀峡张帆
作者：弘历
朝代：清
体裁：古风

蜀峡多怪石，其险当剑门。出险乃张帆，榜人眉乃轩。回睇蚕丛溪，犹觉畏心存。
题钱维城山水册 其十 松壑香台
作者：弘历
朝代：清
体裁：古风

昭邱结梵宇，崇林相映带。如闻钟鱼声，泠泠答清籁。是谁墨名人，蝉蜕尘嚣外。
题钱维城山水册 其十一 秋潭清泛
作者：弘历
朝代：清
体裁：古风

秋水澄清潭，秋林疏旷宇。泛泛坐阖闾，而非事网罟。渔隐斯已多，何须偻指数。
题钱维城山水册 其十二 悬圃瑶林
作者：弘历
朝代：清
体裁：古风

玉戏夫何如，改观神自超。无圃不为悬，有林皆作瑶。画图犹绝胜，弗虑见晛消。
题钱维城山水册 其四 晴湖倚棹
作者：弘历
朝代：清
体裁：古风

流泉落平湖，晴光漾溔渺。岂必非江海，于焉亲鱼鸟。不拟张志和，船上渔童少。
题钱维城山水十二帧 其一 山楼澄霁
作者：弘历
朝代：清
体裁：七言绝句

秋烟澄处露山姿，恰合登楼霁景披。点笔自应非袭旧，为他不类许浑诗。
题钱维城山水十二帧 其一 溪坞春迟
作者：弘历
朝代：清
体裁：七言绝句

溪头春水涨沧湄，山脚春云护远陂。未肯韶光容易露，嫩青浅翠故教迟。
题钱维城山水十二帧 其一 芦汀回雁
作者：弘历
朝代：清
体裁：七言绝句

春水初生雁已回，新芦戟戟刺波才。沙汀柳岸夫何处，赵北桥头忆见来。
题钱维城山水十二帧 其七 岩居深蔚
作者：弘历
朝代：清
体裁：七言绝句

青萦紫逻曲复曲，绝俗离尘真不真。岂是无端称避世，恐防谷口有蒲轮。
题钱维城山水十二帧 其七 柳矶幽致
作者：弘历
朝代：清
体裁：七言绝句

背峙层峰耸隐嶙，虚亭谷口俯沧津。主人设问为谁氏，合是当年郑子真。
题钱维城山水十二帧 其七 江程风利
作者：弘历
朝代：清
体裁：七言绝句

长江千里带嶙峋，风利如飞送去䑳。不是弘农王士治，举帆直指又何人。
题钱维城山水十二帧 其三 回塘独泛
作者：弘历
朝代：清
体裁：七言绝句

澹然无事坐船唇，耐可须眉照碧沦。不把丝竿置身侧，恐防比拟忆鲈人。
题钱维城山水十二帧 其三 曲径开云
作者：弘历
朝代：清
体裁：七言绝句

诘曲山蹊绝客来，岩斋斧木据崔嵬。白云纵是閒归岫，萧蔚林关卒未开。
题钱维城山水十二帧 其三 荆扉虚敞
作者：弘历
朝代：清
体裁：七言绝句

诛茅山复水环处，嘉荫清飔趣可延。虚敞荆扉岂无意，室中并乏旧青毡。
题钱维城山水十二帧 其九 云湫垂练
作者：弘历
朝代：清
体裁：七言绝句

曲�层峦拔地奇，侧峰垂瀑练光披。恰如高士出尘想，有带弗围旁置之。
题钱维城山水十二帧 其九 层峰岚霭
作者：弘历
朝代：清
体裁：七言绝句

夕霭朝岚落应期，妙哉一气尔能为。层峰太古初无意，借问吹嘘更为谁。
题钱维城山水十二帧 其九 松簧隔水
作者：弘历
朝代：清
体裁：七言绝句

已觉开云锦绣同，更听隔水谡松风。寻常六法原经见，工部诗情此幅中。
题钱维城山水十二帧 其二 溪榭春晴
作者：弘历
朝代：清
体裁：七言绝句

小榭临溪清且嘉，春烟淡荡隔川斜。远村桃朵初将放，掩映烘成一片霞。
题钱维城山水十二帧 其二 瀑泉洗耳
作者：弘历
朝代：清
体裁：七言绝句

瀑泉几叠落回溪，洗尽尘音清听齐。不向世间留姓氏，漫猜齧缺与王倪。
题钱维城山水十二帧 其二 茅堂野彴
作者：弘历
朝代：清
体裁：七言绝句

书堂虚向水天开，背峙崇山崔且嵬。野彴虽然锁溪口，却无一客过而来。
题钱维城山水十二帧 其五 烟岚欲霁
作者：弘历
朝代：清
体裁：七言绝句

近林欲霁辨村容，远岫归云势尚浓。那论房山与海岳，高峰南北忆曾逢。
题钱维城山水十二帧 其五 竹溪清话
作者：弘历
朝代：清
体裁：七言绝句

竹院深沈夏日长，溪亭更就水风凉。虽看对坐未闻语，料是相谈耕与桑。
题钱维城山水十二帧 其五 镜浦垂纶
作者：弘历
朝代：清
体裁：七言绝句

至清湖水镜光披，独坐扁舟弄钓丝。意不在鱼无亦可，名言家语岂忘之。
题钱维城山水十二帧 其八 峭壁疏林
作者：弘历
朝代：清
体裁：七言绝句

疏林不缀寒村景，峭壁疑干碧落霄。雅似道人胸次里，曾无一物祗清寥。
题钱维城山水十二帧 其八 晴湖水暖
作者：弘历
朝代：清
体裁：七言绝句

春水初生接远空，晴光入照绿波融。祗宜买个鹿头舫，去作平湖放鸭翁。
题钱维城山水十二帧 其八 虚亭纳翠
作者：弘历
朝代：清
体裁：七言绝句

虚亭若翼据厜㕒，曾不窗棂四面施。作者应知有别解，图他峰翠纳无遗。
题钱维城山水十二帧 其六 乔柯秀竹
作者：弘历
朝代：清
体裁：七言绝句

突兀乔柯瘦倚天，飘萧秀竹细娟娟。白家少傅皤然老，樊素何妨正少年。
题钱维城山水十二帧 其六 小亭围碧
作者：弘历
朝代：清
体裁：七言绝句

山如蕴藉不期深，一个孤亭俯碧浔。何必檐端张绿幕，四围乔木有嘉阴。
题钱维城山水十二帧 其六 幽馆停云
作者：弘历
朝代：清
体裁：七言绝句

水气岚烟望若迷，入林深处润凄凄。山房疑是号玉磬，幽馆停云正隔溪。
题钱维城山水十二帧 其十 松栈穿流
作者：弘历
朝代：清
体裁：七言绝句

对面峣峰有万寻，长溪渹湱落斜斟。茅庵谁结松云栈，泉石之间听八音。
题钱维城山水十二帧 其十 秋帆穿峡
作者：弘历
朝代：清
体裁：七言绝句

杰竖峡门如锁江，是谁穿出挂筠䉶。片时逾险资风正，问尔惊心降未降。
题钱维城山水十二帧 其十 霜皋松籁
作者：弘历
朝代：清
体裁：七言绝句

平皋霜落树知几，绿欲为丹密欲稀。祗有乔松无改节，谡涛吹籁故依依。
题钱维城山水十二帧 其十一 秋原旅兴
作者：弘历
朝代：清
体裁：七言绝句

驴背伊谁客路遵，打头枫叶落来频。何时旅况易消遣，祗有秋光越动人。
题钱维城山水十二帧 其十一 苍岩一曲
作者：弘历
朝代：清
体裁：七言绝句

四围巀嶪峙苍岩，一曲壶中大不凡。小艇沧波閒泛者，如询姓氏定为严。
题钱维城山水十二帧 其十一 萝磴盘云
作者：弘历
朝代：清
体裁：七言绝句

东谷西凹一障分，中峰㠎嶪独超群。欲知绝顶栖仙处，萝磴还须盘白云。
题钱维城山水十二帧 其十二 丹屏锦树
作者：弘历
朝代：清
体裁：七言绝句

石崖平处搆幽居，万叶经秋织锦如。付与居人朝暮看，那须过客此停车。
题钱维城山水十二帧 其十二 寒林平远
作者：弘历
朝代：清
体裁：七言绝句

古树孤亭秋气深，萧疏老笔效云林。分明别具有神解，好向意无尽处寻。
题钱维城山水十二帧 其十二 瑶林瑞色
作者：弘历
朝代：清
体裁：七言绝句

瑶林积素不模糊，留白寒光遍野铺。此是人间真瑞色，宁须著粉更施朱。
题钱维城山水十二帧 其四 山亭清旷
作者：弘历
朝代：清
体裁：七言绝句

孤亭迥据一峰巅，云去惟馀清旷天。佳句问谁于此得，祗应斗酒李青莲。
题钱维城山水十二帧 其四 疏树苔矶
作者：弘历
朝代：清
体裁：七言绝句

石矶平坦俯澄湖，绿缛轻苔似毯铺。想彼幽人来把钓，三千六百广张殊。
题钱维城山水十二帧 其四 野岸虚舟
作者：弘历
朝代：清
体裁：七言绝句

远山近树映澄流，岸侧旷然系野舟。系者不知何处去，却教妙义寄庄周。
题钱维城山水四十八帧 其一 松崖小墅
作者：弘历
朝代：清
体裁：七言绝句

侍臣扈跸昔游盘，有暇近临粉本看。小墅松崖阿那处，最便宜是听流湍。
题钱维城山水四十八帧 其七 回滩九曲
作者：弘历
朝代：清
体裁：七言绝句

九曲江滩石拄撑，邛郲九折不相争。设非叱驭王尊辈，何必其间冒险行。
题钱维城山水四十八帧 其三 古木巉岩
作者：弘历
朝代：清
体裁：七言绝句

回峦沓嶂层层迥，翠柏苍松面面迎。细径盘旋入云表，招提仿佛号天成。
题钱维城山水四十八帧 其三十 四山雨暗
作者：弘历
朝代：清
体裁：七言绝句

云出山还山裹云，偨池树共与氤氲。法知小米非老米，鹘突中仍厓略分。
题钱维城山水四十八帧 其三十一 松阴观瀑
作者：弘历
朝代：清
体裁：七言绝句

箕踞相将坐迥陂，隔川飞瀑对移时。默然不语意殊可，问答松泉与代之。
题钱维城山水四十八帧 其三十七 霜皋清唳
作者：弘历
朝代：清
体裁：七言绝句

不须剪羽受拘挛，清唳一声意洒然。此最松苍石诡处，合教结伴立胎仙。
题钱维城山水四十八帧 其三十三 曳杖探幽
作者：弘历
朝代：清
体裁：七言绝句

紫逻青萦叠巘峣，探幽散步不知遥。野川那畔当殊胜，曳杖因之过石桥。
题钱维城山水四十八帧 其三十九 翠嶂香林
作者：弘历
朝代：清
体裁：七言绝句

住久招提不出山，何当送客虎溪间。祇应陶陆来相访，分付香林一辟关。
题钱维城山水四十八帧 其三十二 江天晓发
作者：弘历
朝代：清
体裁：七言绝句

白帝彩云破晓辞，青莲诗景画中披。樯竿五两非摇动，恰共心旌得意时。
题钱维城山水四十八帧 其三十五 远烟归鸟
作者：弘历
朝代：清
体裁：七言绝句

远山暮色夕阳西，山霭苍苍暗满溪。漫道此时人意懒，便他归鸟也应迷。
题钱维城山水四十八帧 其三十八 丛柯耸秀
作者：弘历
朝代：清
体裁：七言绝句

枯柯突兀韵金风，秀色㥅人三两丛。莫谓空林无绿叶，许多生意在其中。
题钱维城山水四十八帧 其三十六 孤亭清旷
作者：弘历
朝代：清
体裁：七言绝句

翼然四柱俯崖唇，隔岸森森石笏嶙。画锦堂文不容欠，写教飞瀑与垂绅。
题钱维城山水四十八帧 其三十四 曲阁泉潨
作者：弘历
朝代：清
体裁：七言绝句

回廊架渚疑舟泊，古树凌云似盖垂。挂水注为坦水漾，竖情横态揽无遗。
题钱维城山水四十八帧 其九 蕉窗清课
作者：弘历
朝代：清
体裁：七言绝句

屠苏小筑碧溪南，一卷奇书与古谈。何必作铭劳刺史，逍遥自适绿天庵。
题钱维城山水四十八帧 其二 风轩宴坐
作者：弘历
朝代：清
体裁：七言绝句

重阴绿树覆閒堂，宴坐其间围缥缃。一卷不须手展帙，风翻触目足参详。
题钱维城山水四十八帧 其二十 激石鸣湍
作者：弘历
朝代：清
体裁：七言绝句

萦林络石激还斟，万派遥源杳莫寻。不解横琴为之写，孤他中有古初音。
题钱维城山水四十八帧 其二十一 绣谷高秋
作者：弘历
朝代：清
体裁：七言绝句

绕屋乔林画不如，高秋飒沓染霜馀。阿谁放旷歌洋泌，疑是洛中贞固居。
题钱维城山水四十八帧 其二十七 平沙野彴
作者：弘历
朝代：清
体裁：七言绝句

苇渚沙滩野水清，棱棱小彴跨川横。野人从不入城市，蹙步偏桥却解行。
题钱维城山水四十八帧 其二十三 枫径寻诗
作者：弘历
朝代：清
体裁：七言绝句

岩畔孤亭锦叶披，高人策杖会心时。何须著个车停侧，已自神传小杜诗。
题钱维城山水四十八帧 其二十九 湖庄绿荫
作者：弘历
朝代：清
体裁：七言绝句

数间茅屋绿阴稠，一带清溪抱岸流。不负浣花老人者，自应佳趣有诗酬。
题钱维城山水四十八帧 其二十二 远浦归帆
作者：弘历
朝代：清
体裁：七言绝句

远浦扁舟才一叶，轻风送到便堪呼。渔人网起澄潭晚，缩项槎头正好沽。
题钱维城山水四十八帧 其二十五 叠嶂回溪
作者：弘历
朝代：清
体裁：七言绝句

一层叠嶂一回溪，地势不齐中有齐。嶂愈深斯溪愈远，在兹小隐合王倪。
题钱维城山水四十八帧 其二十八 练波轻舫
作者：弘历
朝代：清
体裁：七言绝句

水面轻风皴练波，布帆徐送石崖过。舟人稳坐心应谓，千里一朝底用他。
题钱维城山水四十八帧 其二十六 竹翠茅堂
作者：弘历
朝代：清
体裁：七言绝句

潇落茅堂与竹篱，东西祇隔一溪披。渔樵相话往来便，定是当年陆与皮。
题钱维城山水四十八帧 其二十四 雪溪閒泛
作者：弘历
朝代：清
体裁：七言绝句

好是江南风气暖，雪时水亦自无冰。剡溪设或移燕地，访戴心殷恐未能。
题钱维城山水四十八帧 其五 飞帆出峡
作者：弘历
朝代：清
体裁：七言绝句

两岸枫林霜染红，扁舟吹送鲤鱼风。高人坐俯层崖上，太白诗情默忖中。
题钱维城山水四十八帧 其八 芦汀独钓
作者：弘历
朝代：清
体裁：七言绝句

石上藤萝风袅斜，芦汀月影望犹赊。拿舟不为閒垂钓，活句应缘参浣花。
题钱维城山水四十八帧 其六 渔矶烟树
作者：弘历
朝代：清
体裁：七言绝句

古寺寒村倚石矶，苍茫烟树远山微。落霞孤鹜齐飞处，几个渔舟傍晚归。
题钱维城山水四十八帧 其十 暮山欲霁
作者：弘历
朝代：清
体裁：七言绝句

远山雨倦壑藏云，几缕红霞放夕曛。茅屋老农课儿辈，趁晴正好晚田耘。
题钱维城山水四十八帧 其十一 梧斋虚敞
作者：弘历
朝代：清
体裁：七言绝句

几叶高梧漏影虚，竹栏冰牖静如如。主人不识閒何往，却倩清风守屋庐。
题钱维城山水四十八帧 其十七 水村平远
作者：弘历
朝代：清
体裁：七言绝句

乐山之处足徜徉，乐水情原不可忘。却亦南巡经见者，楼围烟雨几村庄。
题钱维城山水四十八帧 其十三 翠坂驯游
作者：弘历
朝代：清
体裁：七言绝句

乔松丰草石泉沄，缀景伊尼意亦欣。一例山庄输避暑，驯坡游戏动成群。
题钱维城山水四十八帧 其十九 山城昼静
作者：弘历
朝代：清
体裁：七言绝句

抱山城郭倚江街，夹镜桥边船泊涯。生面别开太白句，恐防人或谢公怀。
题钱维城山水四十八帧 其十二 云坞幽居
作者：弘历
朝代：清
体裁：七言绝句

咫尺南村与北邻，山围水抱总无尘。输他个里幽居者，看画曾非画里人。
题钱维城山水四十八帧 其十五 涧阁松风
作者：弘历
朝代：清
体裁：七言绝句

怪石古松此独擅，揣称侔色益为奇。天风落处非凡韵，十八公应自唱诗。
题钱维城山水四十八帧 其十八 万派璇源
作者：弘历
朝代：清
体裁：七言绝句

声腾滂湃势澴瀯，旁有水轩三两楹。的是当年晾甲石，祇今千尺雪为名。
题钱维城山水四十八帧 其十六 高亭俯碧
作者：弘历
朝代：清
体裁：七言绝句

一碧无边万顷多，孤亭迥俯巘嵯峨。扁舟欸乃寻常听，小海谁能夏统歌。
题钱维城山水四十八帧 其十四 千林红雨
作者：弘历
朝代：清
体裁：七言绝句

山云落雨却晴暄，是杏非桃绛片翻。水面文章任流去，漫疑此是武陵源。
题钱维城山水四十八帧 其四 云溪春晓
作者：弘历
朝代：清
体裁：七言绝句

春溪淡沲绿波涵，倒映遥山护晓岚。却是田盘无此景，应缘把笔忆江南。
题钱维城山水四十八帧 其四十 层岩野屋
作者：弘历
朝代：清
体裁：七言绝句

山深合是硕人薖，林泽优游乐事多。仿佛当年谷口郑，高轩门外不曾过。
题钱维城山水四十八帧 其四十一 萝磴盘云
作者：弘历
朝代：清
体裁：七言绝句

竖为峰复横为岭，怪石奇松与簇攒。漫讶精蓝名未晓，得粉本自古中盘。
题钱维城山水四十八帧 其四十七 寒原朔吹
作者：弘历
朝代：清
体裁：七言绝句

寒原秋老朔风腾，秃柳临崖若不胜。况尔残荷与败苇，自应一例付溪冰。
题钱维城山水四十八帧 其四十三 石淙流韵
作者：弘历
朝代：清
体裁：七言绝句

湍流激石韵泠泠，无定定中声与形。仁者谓仁知谓知，故予祇作徵招听。
题钱维城山水四十八帧 其四十二 江楼月午
作者：弘历
朝代：清
体裁：七言绝句

一片金波万顷披，古轮那数影娥池。层楼中客知何氏，疑是谢公回棹时。
题钱维城山水四十八帧 其四十五 仙庐深蔚
作者：弘历
朝代：清
体裁：七言绝句

树缪山萦互吐吞，翠微一径入云根。结庐最喜无人到，祇付林间鹿守门。
题钱维城山水四十八帧 其四十八 瑶峰积素
作者：弘历
朝代：清
体裁：七言绝句

属车昔日此来携，小帧呈看殿雪溪。预为壬辰占后兆，却教乙未补前题。
题钱维城山水四十八帧 其四十六 岩关夕照
作者：弘历
朝代：清
体裁：七言绝句

紫翠屏张傍晚时，夕阳山气映相宜。泉明佳句寻常咏，亲切谁当印證斯。
题钱维城山水四十八帧 其四十四 秋林琴趣
作者：弘历
朝代：清
体裁：七言绝句

疏林潇洒野湖宽，湖外一棱见远峦。上下空明琴趣足，抱而独坐不须弹。
题钱维城山水小册 其一 松壑精庐
作者：弘历
朝代：清
体裁：七言绝句

昼长无事厌游观，雨足燕齐心略宽。恰见袖珍存旧翰，阙吟遣暇试题看。
题钱维城山水小册 其一 疏轩环秀
作者：弘历
朝代：清
体裁：七言绝句

砚左每教配画册，词臣供奉翰筵珍。香山秀色环轩者，偶展重如遇昔人。
题钱维城山水小册 其七 竹坞霜林
作者：弘历
朝代：清
体裁：七言绝句

卜居喜得翠峰屏，陋室由来早著铭。竹径宛然接枫岭，意中原自有丹青。
题钱维城山水小册 其三 丹枫萧寺
作者：弘历
朝代：清
体裁：七言绝句

扈游曾见苑中奇，缀景莲宫峰护之。红叶不妨长夏有，霜姿风度每先时。
题钱维城山水小册 其三 柳溪閒泛
作者：弘历
朝代：清
体裁：七言绝句

山中泉现出山隐，轮顷沧波实则无。知我常嫌此乏水，特教轻舫泛平湖。
题钱维城山水小册 其二 回溪灌木
作者：弘历
朝代：清
体裁：七言绝句

谩言玉塞富于山，试看回溪灌木潺。动以韵溪静含木，理参合撰趣惟閒。
题钱维城山水小册 其二 峭岩松翠
作者：弘历
朝代：清
体裁：七言绝句

盘山松石称双绝，此地松苍石逊之。疑是峭岩还有语，舍予谁合友于斯。
题钱维城山水小册 其五 丹台飞瀑
作者：弘历
朝代：清
体裁：七言绝句

云为海界是防邱，收拾丹炉何处游。祇以瀑流洗尘见，一尘不净漫仙求。
题钱维城山水小册 其五 云峰香界
作者：弘历
朝代：清
体裁：七言绝句

峰云蔼蔼封香界，祗许钟声空外闻。作雨恰逢今日好，始知画笔擅灵氛。
题钱维城山水小册 其八 烟浮远岫
作者：弘历
朝代：清
体裁：七言绝句

烟容峰熊两模糊，高下林光幻有无。活脱今朝湿润景，写斯景者亦知乎。
题钱维城山水小册 其六 澄湖钓艇
作者：弘历
朝代：清
体裁：七言绝句

独飘野艇把竿丝，意钓而非钓者伊。既尔何须更为尔，如斯试问孰忘斯。
题钱维城山水小册 其六 荻浦秋声
作者：弘历
朝代：清
体裁：七言绝句

秋声荻浦泛澄湖，飒沓清泠有是乎。不识閤闾倾听者，可能于此悟交芦。
题钱维城山水小册 其四 筑泉虚阁
作者：弘历
朝代：清
体裁：七言绝句

泉流石上自成韵，泉筑石如击筑夫。设以画中诗相拟，东阳水乐可同无。
题钱维城山水小册 其四 虚亭激涧
作者：弘历
朝代：清
体裁：七言绝句

�濈飞琴中五弦，虚亭四柱俯岩边。寥寥莫议无人听，太古已来若个然。
题钱维城山水画
作者：弘历
朝代：清
体裁：七言律诗

曾因扈跸写山容，不计倪黄古法踪。却是精神契宛宛，即看峰岭列重重。泉淙涧底调幽瑟，寺矗松标闻梵钟。挂壁斯人讶斯在，西清何异重相逢。
题钱维城山水花卉二十四种 其一 曲涧松寮
作者：弘历
朝代：清
体裁：五言律诗

曲涧盘行过，溪桥石坊幽。松杉笼古寺，钟磬出高楼。泉是因跑虎，海非可狎鸥。大慈疑似里，禅室忆曾留。
题钱维城山水花卉二十四种 其七 绿天清閟
作者：弘历
朝代：清
体裁：五言律诗

名同迂老阁，境似醉僧居。绿水隔尘远，清风度籁疏。入吟皆是画，摘叶便堪书。插架芸编满，邺侯那数渠。
题钱维城山水花卉二十四种 其三 晴溪香雪
作者：弘历
朝代：清
体裁：五言律诗

野墅倚幽岩，梅花著树咸。居然成净土，藉可悟华严。扑鼻真无二，启心大不凡。山临邓尉上，三两见江帆。
题钱维城山水花卉二十四种 其九 小山别墅
作者：弘历
朝代：清
体裁：五言律诗

桂树丛生处，何人结草庵。澄观真净色，入嗅脱尘馣。乐志类奚慕，徇名隐亦贪。终焉累伍被，安用说淮南。
题钱维城山水花卉二十四种 其二 竹泉精舍
作者：弘历
朝代：清
体裁：五言律诗

绿竹高低处，青山烟雨笼。石溪没桥接，茅屋有蹊通。淡影全非俗，清声可悟空。珊瑚铁网法，知是出王蒙。
题钱维城山水花卉二十四种 其二十 萱花
作者：弘历
朝代：清
体裁：五言律诗

花较山丹大，叶如百合长。宜男谁识吉，妓女太邻狂。不妒凡卉艳，独标正色黄。先忧繄我分，树背亦艰忘。
题钱维城山水花卉二十四种 其二十一 茉莉
作者：弘历
朝代：清
体裁：五言律诗

品登芳草八，名著小南强。簪柰由来久，如梨饶更香。风清偏爱度，月朗共争光。底是最宜处，晓星水阁凉。
题钱维城山水花卉二十四种 其二十三 淡竹叶
作者：弘历
朝代：清
体裁：五言律诗

虽倩竹为叶，却赢竹有花。翅飞分两瓣，角结挺双丫。作伍青青草，开齐蔌蔌葩。如将拟栩蝶，可以悟南华。
题钱维城山水花卉二十四种 其二十二 剪秋罗
作者：弘历
朝代：清
体裁：五言律诗

借得天孙剪，红罗称体裁。金飔试凉飒，玉魄映光皑。不共春华老，常同秋卉开。汉宫多美色，团扇漫誇材。
题钱维城山水花卉二十四种 其二十四 金盏花
作者：弘历
朝代：清
体裁：五言律诗

贮酒能醒酒，非金却是金。风前不碍侧，露下借为斟。如举谁为对，弗倾亦称吟。石渠多旧迹，题句得披寻。
题钱维城山水花卉二十四种 其五 疏林晚镜
作者：弘历
朝代：清
体裁：五言律诗

素魄刚就满，团升疏树尖。几枝仰作架，一曲俯开奁。何处晚妆罢，谁家夜炷添。如将拟明镜，袛喜照无盐。
题钱维城山水花卉二十四种 其八 云岫飞流
作者：弘历
朝代：清
体裁：五言律诗

飞瀑落青峡，崇冈承白云。气求如缱绻，声应互氤氲。恰似赴溟渤，何须疑布黂。黄山相类否，赓韵有前闻。
题钱维城山水花卉二十四种 其六 荷槛招凉
作者：弘历
朝代：清
体裁：五言律诗

溪阁乔林下，面前渌水披。对荷挹净际，倚槛纳凉时。坐久却烦暑，吹香来细飔。无须重摘句，杜老早成诗。
题钱维城山水花卉二十四种 其十 幽岩听瀑
作者：弘历
朝代：清
体裁：五言律诗

厜㕒藉草坡，箕踞复头科。迸水偏幡落，幽岩岰㠡罗。听全含角徵，意那在笙歌。更不关时务，一筹师旷过。
题钱维城山水花卉二十四种 其十一 高阁虚涛
作者：弘历
朝代：清
体裁：五言律诗

寺阁万松梢，入风老干敲。声如听碧海，幻可悟浮泡。设使同天禄，何须作解嘲。云中来古鹤，深处认曾巢。
题钱维城山水花卉二十四种 其十七 山丹
作者：弘历
朝代：清
体裁：五言律诗

宜家亦宜野，百合赭红攒。金蹙才人句，朱相仙子冠。影含风态娜，润带露光漙。设拟山中相，寸心犹自丹。
题钱维城山水花卉二十四种 其十三 百合
作者：弘历
朝代：清
体裁：五言律诗

聚少能成夥，舒阳更敛阴。白英分作瓣，紫粒簇为心。甓匣谁能发，玉环何处寻。无香漫须诮，陆子乞曾吟。
题钱维城山水花卉二十四种 其十九 蜀葵
作者：弘历
朝代：清
体裁：五言律诗

杜老蜀中久，曾无咏蜀葵。为他名纵类，较彼向诚亏。浥露原同众，倾阳何有其。画中诗设品，曰讽试看斯。
题钱维城山水花卉二十四种 其十二 群峰积玉
作者：弘历
朝代：清
体裁：五言律诗

原是石蕴玉，翻为玉蕴山。方圆圭与璧，追琢佩和环。林霭都添冷，瀑流不碍潺。僧厨正煨芋，且著寺门关。
题钱维城山水花卉二十四种 其十五 石榴
作者：弘历
朝代：清
体裁：五言律诗

安石遥移种，每逢夏令开。素如连宝璐，赤若照玫瑰。堪引吟人立，宁妨舞蝶来。白华偏俛朵，寓义倩谁猜。
题钱维城山水花卉二十四种 其十八 栀子
作者：弘历
朝代：清
体裁：五言律诗

底事称禅客，分根薝卜林。已教瓣镂玉，无碍蕊攒金。喷出栴檀味，悟来圆觉心。摩登如幻化，定插鬓为簪。
题钱维城山水花卉二十四种 其十六 金丝桃
作者：弘历
朝代：清
体裁：五言律诗

一例西池种，丝分金母前。仙根等寒暖，灵萼总鲜妍。既已南中夥，还教塞外然。如将赠王衍，那肯便轻涓。
题钱维城山水花卉二十四种 其十四 石竹
作者：弘历
朝代：清
体裁：五言律诗

匪石不可转，是筠偏有蕤。亭亭刚半尺，色色具千姿。月入丁星际，风翻绰约时。凭将谁寄语，莫使渭川知。
题钱维城山水花卉二十四种 其四 春湖霁泛
作者：弘历
朝代：清
体裁：五言律诗

春湖易为雨，艰致是逢晴。碧练含风细，金蛇闪日明。岸回见村近，涨到觉舟轻。明圣如不泛，安知就里情。
题钱维城山水花卉册 其一 水轩松吹
作者：弘历
朝代：清
体裁：七言绝句

侍臣旧作得随銮，取暇题吟七字安。水阁恰如月湖上，松风翻壁落高寒。
题钱维城山水花卉册 其七 翠微秋意
作者：弘历
朝代：清
体裁：七言绝句

叶落连林祇剩枝，惟馀松柏护峰姿。山庄也自寻常看，写入画图故合诗。
题钱维城山水花卉册 其三 虚槛清阴
作者：弘历
朝代：清
体裁：七言绝句

树下开轩不碍虚，清阴团羃盖张如。嵇含此趣何曾晓，挂漏当年草木书。
题钱维城山水花卉册 其九 杏花
作者：弘历
朝代：清
体裁：七言绝句

施朱梨朵欠香梅，二月春光澹荡开。设使三分添却白，谁人不道藐姑来。
题钱维城山水花卉册 其二 远浦潮来
作者：弘历
朝代：清
体裁：七言绝句

海门银线白生才，睫眼雪山推送来。却忆盐官镇海寺，目游我亦一登台。
题钱维城山水花卉册 其二十 蒲公英
作者：弘历
朝代：清
体裁：七言绝句

叶和花色都如菊，三四月间田野稠。底事柴桑浑弗爱，开春祗为不开秋。
题钱维城山水花卉册 其二十一 秋葵
作者：弘历
朝代：清
体裁：七言绝句

秋来葵朵无央数，各各倾心向太阳。岂识太阳弗私照，随他高下自分光。
题钱维城山水花卉册 其二十三 西番莲
作者：弘历
朝代：清
体裁：七言绝句

种得西番一线分，讶曾拈起悟声闻。白华却是心如铁，不解其他祇净芬。
题钱维城山水花卉册 其二十二 蓝菊
作者：弘历
朝代：清
体裁：七言绝句

瓣萼蓝黄赋色匀，秋风一度一番新。冒名菊谱虽容得，法眼难瞒栗里人。
题钱维城山水花卉册 其二十四 僧帽菊
作者：弘历
朝代：清
体裁：七言绝句

何处高僧渡杯去，留将落帽孟嘉风。展图正与高峰对，孰幻孰真孰异同。
题钱维城山水花卉册 其五 柳汀鸦阵
作者：弘历
朝代：清
体裁：七言绝句

百折沙汀万柳烟，柳阴晒网系渔船。栖鸦未稳群惊起，飞向夕阳阿那边。
题钱维城山水花卉册 其八 扁舟钓雪
作者：弘历
朝代：清
体裁：七言绝句

雪满平江蓑笠披，扁舟天地一竿丝。南方或可北方否，此事吾惟半信疑。
题钱维城山水花卉册 其六 云峰初霁
作者：弘历
朝代：清
体裁：七言绝句

树角风声渐吹疾，峰腰云影欲归迟。前朝宿雨初收际，飒景宜人固若斯。
题钱维城山水花卉册 其十 丁香
作者：弘历
朝代：清
体裁：七言绝句

㡳须香与瑞香猜，丰度能斯伯仲哉。任是灵心工百结，东风一度也教开。
题钱维城山水花卉册 其十一 紫踯躅
作者：弘历
朝代：清
体裁：七言绝句

花开殷七讶称神，阆苑根归诞或真。却是微之饶逸趣，山空月午句清新。
题钱维城山水花卉册 其十七 虞美人
作者：弘历
朝代：清
体裁：七言绝句

无色声中那见闻，笔谈漫志辨徒纷。依然小草全提占，月下风前自净芬。
题钱维城山水花卉册 其十三 绣毬
作者：弘历
朝代：清
体裁：七言绝句

虽是雕毬却囫囵，江南曾见几番春。若将结绣评诗格，小杜原非自诩人。
题钱维城山水花卉册 其十九 鱼儿牡丹
作者：弘历
朝代：清
体裁：七言绝句

花王自合有花妃，况是形容具体微。设更贯鱼观易象，玩辞亦可识其几。
题钱维城山水花卉册 其十二 红梨花
作者：弘历
朝代：清
体裁：七言绝句

软红浅白蹙为鬟，韵是超超态自娴。试看一枝梦云意，小庭何处不巫山。
题钱维城山水花卉册 其十五 扁豆花
作者：弘历
朝代：清
体裁：七言绝句

刍棚花落欲凉生，索索秋风络纬鸣。姹紫嫣红他阅世，云閒天淡此关情。
题钱维城山水花卉册 其十八 金雀
作者：弘历
朝代：清
体裁：七言绝句

头翅天然金铸黄，宜垂㔩叶鬓钗傍。赠他日暮脩竹倚，珠翠翻嫌时世装。
题钱维城山水花卉册 其十六 天棘
作者：弘历
朝代：清
体裁：七言绝句

五岳都生名不同，蔓垂翠绿朵标红。漫嫌未入群花谱，却有延年济世功。
题钱维城山水花卉册 其十四 贴梗海棠
作者：弘历
朝代：清
体裁：七言绝句

不称西府不垂丝，姚冶行中颇自持。贴梗羞同他袅娜，秋来结得木瓜贻。
题钱维城山水花卉册 其四 曲港垂罾
作者：弘历
朝代：清
体裁：七言绝句

阴阴灌木覆渔庵，镇日垂罾对碧潭。鱼得亦佳弗亦可，爱他鳞影月波涵。
题钱维城山水花卉合册 其一 野桥溪阁
作者：弘历
朝代：清
体裁：五言律诗

山定胍络水，水当骨格山。气求无一舍，声应有相关。溪口支桥接，冈腰架屋閒。宁须多缀景，得句亦其间。
题钱维城山水花卉合册 其七 层峦云坞
作者：弘历
朝代：清
体裁：五言律诗

蕙路遥隔世，林关深护云。两峰从外抱，一水自中分。地辟神仙境，天归鸾鹤群。住兹应不出，那虑有遗文。
题钱维城山水花卉合册 其三 寒柯丛石
作者：弘历
朝代：清
体裁：五言律诗

槎枒枝少叶，�兀石馀苔。菀意枯中具，秀情雄里该。风声应独韵，雪色许同皑。几个琅玕竹，飘然共作陪。
题钱维城山水花卉合册 其九 叠涧重岩
作者：弘历
朝代：清
体裁：五言律诗

涧叠岩重处，山庵水阁俱。游非萦爵者，居必乐饥徒。讵曰甘憔悴，由来异路途。淮南小山赋，侧席况殷吾。
题钱维城山水花卉合册 其二 红梅金盏
作者：弘历
朝代：清
体裁：七言绝句

漫誇红萼百花魁，看取黄英四季开。恰似盘雕绛玛瑙，中擎定合置金杯。
题钱维城山水花卉合册 其二十 福紫金背菊
作者：弘历
朝代：清
体裁：七言绝句

棱棱一例傲霜花，簇瓣繁英相映斜。却讶柴桑伴隐者，如何金紫向人誇。
题钱维城山水花卉合册 其二十一 水轩嘉荫
作者：弘历
朝代：清
体裁：五言律诗

乔木布嘉荫，水轩纳好凉。清听入风籁，澄照印波光。落谷山岚淡，隔溪野彴长。未曾许人过，容易见仙乡。
题钱维城山水花卉合册 其二十三 柳坡渔舍
作者：弘历
朝代：清
体裁：五言律诗

岸柳飏溪风，溪波渺接空。诛茅结屋矮，夹箬覆舟同。时泛沧江去，或归渔舍中。寻常人岂是，疑是陆龟蒙。
题钱维城山水花卉合册 其二十二 水仙贴梗海棠
作者：弘历
朝代：清
体裁：七言绝句

水仙贴梗两相依，一以妍姿一静菲。设古人中寻姓氏，虙妃本瘦玉环肥。
题钱维城山水花卉合册 其五 远浦归帆
作者：弘历
朝代：清
体裁：五言律诗

天末依稀见，江边倏忽来。布帆风利矣，船客意轩哉。峰影连空静，浦光通远开。傅岩可偶试，那易济川材。
题钱维城山水花卉合册 其八 红黄杜鹃
作者：弘历
朝代：清
体裁：七言绝句

春时烂漫艳东风，不爇宛看火著丛。设以得名溯原始，了知黄者让于红。
题钱维城山水花卉合册 其六 幽兰紫藤
作者：弘历
朝代：清
体裁：七言绝句

两朵幽兰王者香，紫藤袅袅罥其旁。茑萝尚自施松柏，斯有心哉寓意长。
题钱维城山水花卉合册 其十 罂粟金雀
作者：弘历
朝代：清
体裁：七言绝句

木本草苗各一枝，天公赋物果无私。满罂恰好堆嘉粟，金雀飞来欲啄时。
题钱维城山水花卉合册 其十一 秋林烟岫
作者：弘历
朝代：清
体裁：五言律诗

木叶未全落，山光欲淡时。秋烟犹出谷，涨水渐辞湄。林屋稀中见，岫岚峭处披。繁钦欧阳子，得句定知谁。
题钱维城山水花卉合册 其十七 扁舟携榼
作者：弘历
朝代：清
体裁：五言律诗

山苍林淡处，村坞见偏稠。却是远尘市，恰宜值素秋。无人问曲径，有客泛扁舟。携榼将何往，想为物外游。
题钱维城山水花卉合册 其十三 晴湖塔影
作者：弘历
朝代：清
体裁：五言律诗

此地疑何地，太湖分石湖。楞伽隔云外，窣堵入波孤。欲雨拂石燕，冲烟起野凫。行春桥上路，筇杖是谁扶。
题钱维城山水花卉合册 其十九 山村访友
作者：弘历
朝代：清
体裁：五言律诗

东岘围丛绿，西崖得亩平。涧溪分地界，略彴接人行。巢许朋兮友，夷齐弟与兄。相逢携手话，不系世间情。
题钱维城山水花卉合册 其十二 石榴栀子
作者：弘历
朝代：清
体裁：七言绝句

绿叶枝头缀绛囊，林兰一朵著其旁。不嫌颜色输鲜艳，胜是分来此静香。
题钱维城山水花卉合册 其十五 钟声松韵
作者：弘历
朝代：清
体裁：五言律诗

招提依碧峰，一径入云松。谡韵常遮寺，清声还度钟。舂容成妙偈，应荅示真宗。设自七条悟，云门或可逢。
题钱维城山水花卉合册 其十八 桂花剪秋纱
作者：弘历
朝代：清
体裁：七言绝句

一枝金粟馥秋风，秋色还看出汉宫。设使天香得佳句，也应消受绛纱笼。
题钱维城山水花卉合册 其十六 凌霄凤仙
作者：弘历
朝代：清
体裁：七言绝句

金蕤绛萼态飘萧，不著花丛意独超。岂是世间凡鸟辈，自应一举必凌霄。
题钱维城山水花卉合册 其十四 秋海棠玉簪
作者：弘历
朝代：清
体裁：七言绝句

花红香少白多香，斟酌其间各取长。却似唐宫誇丽质，玉簪初试晚来妆。
题钱维城山水花卉合册 其四 红黄蔷薇
作者：弘历
朝代：清
体裁：七言绝句

猗风啼露若无力，流韵飘香似有心。设使丽娟持买笑，红绡端不胜黄金。
题钱维城山水花卉合璧小册 其一 回溪响雪
作者：弘历
朝代：清
体裁：七言绝句

大溪山下亘西东，石上流泉赴壑潨。比拟吴中千尺者，高低虽异色声同。
题钱维城山水花卉合璧小册 其七 江楼帆影
作者：弘历
朝代：清
体裁：七言绝句

倚巘层楼俯大江，往来帆影见双双。南巡燕子矶头景，结习胸中底未降。
题钱维城山水花卉合璧小册 其三 桂岩书屋
作者：弘历
朝代：清
体裁：七言绝句

叶为玉绿蕊金黄，花下偏宜搆小堂。研北人閒摛彩笔，了知得句亦天香。
题钱维城山水花卉合璧小册 其九 层峦兰若
作者：弘历
朝代：清
体裁：七言绝句

隐隐花宫据迥层，一丝云栈入崚嶒。阇黎栖托真得所，不费功勋悟上乘。
题钱维城山水花卉合璧小册 其二 翠云赤帻
作者：弘历
朝代：清
体裁：七言绝句

轻盈态拂仙风动，偃仰形擎瑞露滋。恰似鸡人将报晓，金乌欲上翠云时。
题钱维城山水花卉合璧小册 其五 寒滩钩艇
作者：弘历
朝代：清
体裁：七言绝句

苍岩枯树带前湾，独把竿丝钩艇閒。莫讶寒滩鱼不饵，伊人意岂得鱼间。
题钱维城山水花卉合璧小册 其八 金田翔翠
作者：弘历
朝代：清
体裁：七言绝句

低亚高鶱作态多，风前相对舞婆娑。布田设以黄金拟，翠羽应为姞栗陀。
题钱维城山水花卉合璧小册 其六 省树添香
作者：弘历
朝代：清
体裁：七言绝句

白白红红两不妨，丰姿一例振琼芳。舍人名已馡台省，那更閒花借助香。
题钱维城山水花卉合璧小册 其十 秋篱罗绮
作者：弘历
朝代：清
体裁：七言绝句

剪来初试绮罗新，称体颜如意相亲。篱侧不殊倚修竹，浣花诗里识佳人。
题钱维城山水花卉合璧小册 其十一 松潭鱼簖
作者：弘历
朝代：清
体裁：七言绝句

渔人援木几曾求，鱼簖周阹置浅流。比似网纲差觉胜，取因鳞类自来投。
题钱维城山水花卉合璧小册 其十二 海西秋艳
作者：弘历
朝代：清
体裁：七言绝句

谁把篱东幻海西，金风玉露亦含荑。渊明蓦遇应难识，五色由来令目迷。
题钱维城山水花卉合璧小册 其四 露湑霞觞
作者：弘历
朝代：清
体裁：七言绝句

金台玉盏漫称扬，红玉盘承万寿觞。别注豳风以花谱，居然跻彼见公堂。
题钱维城岁寒三友山水画·其一
作者：弘历
朝代：清
体裁：七言绝句

佳处是修篁书屋，作者定梅花道人。闭户已来岁月几，庭前看取老松鳞。
题钱维城岁寒三友山水画·其二
作者：弘历
朝代：清
体裁：七言绝句

竹虚松古谷谽谺，阁外寒梅又作花。点笔诗人如著句，定称三友一应加。
题钱维城新韶如意图
作者：弘历
朝代：清
体裁：七言律诗

绘事由来仿董祥，也成旧迹石渠藏。松枝后腊那改翠，梅朵先春已报芳。设曰新韶卜如意，祇期屡岁锡惟穰。开年言吉虽应尔，可识持盈虑更长。
题钱维城春山十二种 其一 梅花书屋
作者：弘历
朝代：清
体裁：七言绝句

疏影横斜几树春，覆茅书屋冻溪滨。程门设复相衡校，便是庭前立雪人。
题钱维城春山十二种 其七 雨汀春泛
作者：弘历
朝代：清
体裁：七言绝句

前溪烟雨后溪连，茗邈迷茫合水天。记得江南春二月，布帆斜拂石湖边。
题钱维城春山十二种 其三 疏林生翠
作者：弘历
朝代：清
体裁：七言绝句

回薄峣峰涧水横，凌波独木绝人行。春山那识其中妙，几叠疏林翠始生。
题钱维城春山十二种 其九 烟磴茅亭
作者：弘历
朝代：清
体裁：七言绝句

隔溪一坐远山青，石磴攀登俯碧汀。四柱漫言缺题额，故知得号问春亭。
题钱维城春山十二种 其二 柳溪略彴
作者：弘历
朝代：清
体裁：七言绝句

几缕烟丝踠地垂，碧溪一带野桥支。无人似是有深意，厌说其津知不知。
题钱维城春山十二种 其五 春林曳杖
作者：弘历
朝代：清
体裁：七言绝句

息交有似陶彭泽，踽踽林蹊颇自如。疑是农人告春及，扶筇不待命舟车。
题钱维城春山十二种 其八 乔木新阴
作者：弘历
朝代：清
体裁：七言绝句

已看新叶发新枝，便有轻阴淡淡披。恰似鹄山戴仲若，双柑往听栗留时。
题钱维城春山十二种 其六 晓山暖霭
作者：弘历
朝代：清
体裁：七言绝句

直上干云峙万寻，曦光雾色幻晴阴。结庐对似周处士，欲托亭亭物表心。
题钱维城春山十二种 其十 箨丛野径
作者：弘历
朝代：清
体裁：七言绝句

石溪云巘路脩长，夹路箖箊总碧琅。设使其间斸新笋，了应佳处是韬光。
题钱维城春山十二种 其十一 岩楼清籁
作者：弘历
朝代：清
体裁：七言绝句

两层峣榭倚高峰，翠逻青萦林几重。最喜清风发天籁，宜听何必定于松。
题钱维城春山十二种 其十二 云泉初瀑
作者：弘历
朝代：清
体裁：七言绝句

春气濛濛欲湿衣，山楼树色嫩青围。岩冰岭雪消融候，并作新泉落下飞。
题钱维城春山十二种 其四 山寺晴烟
作者：弘历
朝代：清
体裁：七言绝句

晴峰照日欲生烟，青映招提万丈莲。底事山僧弗行脚，毒龙制处自安禅。
题钱维城杂花
作者：弘历
朝代：清
体裁：七言绝句

轴蕉斜倚美人妆，簪玉偏宜散晚香。小雀为怜菊英紫，恼他茉莉作花黄。
题钱维城栖霞山图叠旧作游栖霞山韵
作者：弘历
朝代：清
体裁：七言律诗

走笔无端写摄山，摄山忽到眼根前。不殊叠浪高拖岭，宛识玲峰下有泉。高士隐踪昔肥遁，大家画法此齐贤。未来过去胥权置，且尔相于玩偶然。
题钱维城江村秋霁
作者：弘历
朝代：清
体裁：七言绝句

云欲敛犹恋深谷，天惟淡故净长空。江村底识新秋景，乔树才看几点红。
题钱维城狮子林图
作者：弘历
朝代：清
体裁：七言律诗

一角狮林璧未完，补成全景运毫端。为泉为石分明忆，若竹若松高下攒。倪氏岂知黄氏占，今图又作古图看。笑予几度亦吟仿，何似金刚四句观。
题钱维城玉兰红杏
作者：弘历
朝代：清
体裁：七言绝句

玉兰花白杏花红，一例昌昌冶惠风。设使女夷注诗义，自然甲乙品难同。
题钱维城生秋画卷
作者：弘历
朝代：清
体裁：七言律诗

飒飒梧桐爽籁吹，云閒天淡早秋时。欧阳有触曾成赋，宋玉无端独解悲。荻穗白初含退潦，蓼花红尚恋明漪。生秋庭畔披新卷，今昔关情有所思。
题钱维城画
作者：弘历
朝代：清
体裁：五言律诗

万木绿阴浓，山重溪复重。且抛水阁卷，试策石崖筇。戴笠一野鹤，飞泉双白龙。往寻洞府畔，韩众或相逢。
题钱维城画
作者：弘历
朝代：清
体裁：七言律诗

有泉山自觉生动，不雨树犹常润沾。的是画家能尔处，却因诗句显为拈。野田负郭看鳞次，列嶂凌云见玉尖。拟傍疏林茅屋下，焚香趺坐读华严。
题钱维城画
作者：弘历
朝代：清
体裁：七言绝句

面水背山茅屋低，高人农隐遂幽栖。连朝好雨溪田足，爱看新秧绿剡齐。
题钱维城画帧 其一 松湍响雪
作者：弘历
朝代：清
体裁：七言绝句

茅屋临泉上荫松，松泉应答谡而淙。岂如此日凭轩牖，面目真教雪响逢。
题钱维城画帧 其七 竹梧高馆
作者：弘历
朝代：清
体裁：七言绝句

竹间梧下草堂清，策杖幽人桥上行。童子抱琴随后返，过溪应为写松声。
题钱维城画帧 其三 叠嶂回溪
作者：弘历
朝代：清
体裁：七言绝句

一峰一曲一溪回，率有僧庵倚石开。蓄矣心中绝佳处，当前印證得斯来。
题钱维城画帧 其二 花港春晴
作者：弘历
朝代：清
体裁：七言绝句

田盘沙水率渗漏，假借贮之港亦成。春令适寒花未放，恰思前岁对花晴。
题钱维城画帧 其五 霜林初染
作者：弘历
朝代：清
体裁：七言绝句

白露为霜秋晓时，染成几叶上枫枝。临崖亭子无人坐，应待拈吟杜牧之。
题钱维城画帧 其八 云屏涧筑
作者：弘历
朝代：清
体裁：七言绝句

侍臣画册石渠富，此置山庄伴閟清。邂逅题词兴偏逸，云屏涧筑證形声。
题钱维城画帧 其六 虚亭爽籁
作者：弘历
朝代：清
体裁：七言绝句

远山一坐望中深，乔木几株秀以森。籁满虚亭趣谁会，依稀津逮有云林。
题钱维城画帧 其四 山深阁静
作者：弘历
朝代：清
体裁：七言绝句

青萦紫抱致幽深，岩下为斋溪复临。却有板桥相访客，无端那便喜跫音。
题钱维城画花卉二十四种 其一 杏花
作者：弘历
朝代：清
体裁：七言绝句

图来岂是自灵山，绽翠敷红尺幅间。恰似未忘情白傅，舞腰仍对素和蛮。
题钱维城画花卉二十四种 其七 荷包牡丹
作者：弘历
朝代：清
体裁：七言绝句

鼠姑叶具体而微，君子花形是也非。恰似佩囊密悬带，俗名何碍号依稀。
题钱维城画花卉二十四种 其三 玉兰
作者：弘历
朝代：清
体裁：七言绝句

原是辛夷种接植，陈淳诗句欠分明。文家堂畔春三月，不足长言更写生。
题钱维城画花卉二十四种 其九 红梨
作者：弘历
朝代：清
体裁：七言绝句

乍见红梨白梨似，始知大放雪英蕤。名臣古语真堪味，忧盛危明意在兹。
题钱维城画花卉二十四种 其二 白山桃
作者：弘历
朝代：清
体裁：七言绝句

领袖群芳春晓开，夭斯是矣灼非哉。画家寓意须详审，莫认红梅与白梅。
题钱维城画花卉二十四种 其二十 淡竹叶
作者：弘历
朝代：清
体裁：七言绝句

叶抱节生形似竹，花依叶绽小于钱。诗人体物具精义，扇扑曾闻咏碧蝉。
题钱维城画花卉二十四种 其二十一 杨妃茶
作者：弘历
朝代：清
体裁：七言绝句

剑南种本近杨妃，小子何妨一借依。即看压枝丰润朵，也应不让太真肥。
题钱维城画花卉二十四种 其二十三 水仙
作者：弘历
朝代：清
体裁：七言绝句

潇洒冰姿迥出尘，清泉汩汩石磷磷。水仙设果询名姓，不是琴高是洛神。
题钱维城画花卉二十四种 其二十二 天竺
作者：弘历
朝代：清
体裁：七言绝句

匀圆颗粒不参差，闻说根从天竺移。数尽珊瑚八百子，真言六字竟为谁。
题钱维城画花卉二十四种 其二十四 金盏
作者：弘历
朝代：清
体裁：七言绝句

漫称钟令泛流霞，遗迹重披缱念赊。借问伊人意何寓，四时无日不看花。
题钱维城画花卉二十四种 其五 藤花
作者：弘历
朝代：清
体裁：七言绝句

叶如张幄花如锦，步幛由来胜紫丝。不写施松写独立，可知作者具深思。
题钱维城画花卉二十四种 其八 山丹
作者：弘历
朝代：清
体裁：七言绝句

担艳花承苯䔿丛，渥丹彷佛咏秦风。南开夏孟北夏季，节令暄寒有不同。
题钱维城画花卉二十四种 其六 黄蔷薇
作者：弘历
朝代：清
体裁：七言绝句

绿簇琳琅裁密叶，黄标琥珀缀团花。色如卫足嫌多刺，买笑那能防斗奢。
题钱维城画花卉二十四种 其十 紫荆
作者：弘历
朝代：清
体裁：七言绝句

紫葩绿叶绽枝皆，格物因之别契怀。感悌或诚非感孝，笑他奇语述齐谐。
题钱维城画花卉二十四种 其十一 榴花
作者：弘历
朝代：清
体裁：七言绝句

枝头疑火却无焰，帧里含姿祗少香。似妒游蜂频采掠，高低齐缀绛纱囊。
题钱维城画花卉二十四种 其十七 菊花
作者：弘历
朝代：清
体裁：七言绝句

浅红淡白耐秋晖，陶令篱边是也非。莫讶丛无黄色朵，世间原是副名稀。
题钱维城画花卉二十四种 其十三 荷花
作者：弘历
朝代：清
体裁：七言绝句

益清香远美非艳，雅淡妆成自照波。底事图中无并朵，一夔已足岂须多。
题钱维城画花卉二十四种 其十九 万寿菊
作者：弘历
朝代：清
体裁：七言绝句

炜炜黄花照月明，雅如七月咏称觥。传神名绘偶经眼，避席佳言更切情。
题钱维城画花卉二十四种 其十二 金丝桃
作者：弘历
朝代：清
体裁：七言绝句

布金园里拈来卉，遍地英英色作黄。底事花开必五出，天然数亦叶中央。
题钱维城画花卉二十四种 其十五 翠桃
作者：弘历
朝代：清
体裁：七言绝句

移根原异西池种，面作翠蓝桃借呼。底事开花弗结子，有名无实姓疑卢。
题钱维城画花卉二十四种 其十八 剪秋罗
作者：弘历
朝代：清
体裁：七言绝句

轻罗薄薄剪深红，秋色传来自汉宫。似是履霜注坤卦，却教九月先豳风。
题钱维城画花卉二十四种 其十六 秋海棠
作者：弘历
朝代：清
体裁：七言绝句

一以开春一以秋，名同实异讵无由。木坚草脆彼春占，偏傲秋光此岂柔。
题钱维城画花卉二十四种 其十四 慈姑
作者：弘历
朝代：清
体裁：七言绝句

薰风习习水溶溶，翠干银花也自秾。开傍芳荷定何碍，可知君子善能容。
题钱维城画花卉二十四种 其四 贴梗海棠
作者：弘历
朝代：清
体裁：七言绝句

无香遮莫恨渊材，磬口深红别样裁。开向图中长不落，宿妆残粉漫须猜。
题钱维城画苏轼舣舟亭图·其一
作者：弘历
朝代：清
体裁：五言绝句

玉局信风流，溪亭佳话留。至今石岸侧，往往驻行舟。
题钱维城画苏轼舣舟亭图·其三
作者：弘历
朝代：清
体裁：五言绝句

一例野亭子，因苏千载新。岂知元祐际，大有畏称人。
题钱维城画苏轼舣舟亭图·其二
作者：弘历
朝代：清
体裁：五言绝句

文笔传高躅，家乡事道真。停桡亲印證，图外得其神。
题钱维城画苏轼舣舟亭图·其四
作者：弘历
朝代：清
体裁：五言绝句

岸柳金摇曳，春波玉拍浮。吴门知不远，更有仰苏楼。
题钱维城画黔花八种 其一 刺梨花
作者：弘历
朝代：清
体裁：七言绝句

放叶分丛类刺蘼，花开紫瓣却堪奇。棘生不许轻拗折，卫足偏能不让葵。
题钱维城画黔花八种 其七 冬海棠
作者：弘历
朝代：清
体裁：七言绝句

垂丝娜娜傍冬开，花写殊方有别裁。恰似开元将欲末，唐宫梅在海棠来。
题钱维城画黔花八种 其三 真珠绣毬
作者：弘历
朝代：清
体裁：七言绝句

江南名目海中珍，碎朵枝头一例春。别号更云称细米，可能四釜足黔民。
题钱维城画黔花八种 其二 蝴蝶
作者：弘历
朝代：清
体裁：七言绝句

名同花谱色非同，四出翩跹绕绿丛。黄紫笑他那宜梦，素姿恰合栩庄蒙。
题钱维城画黔花八种 其五 犬牙花
作者：弘历
朝代：清
体裁：七言绝句

绿琼叶白玉为花，何事卑之号犬牙。疑是汉文赐书后，至今定地介长沙。
题钱维城画黔花八种 其八 红青花
作者：弘历
朝代：清
体裁：七言绝句

轺车有暇写红青，树态花姿毕肖能。借问何如吴道子，徒传给驿绘嘉陵。
题钱维城画黔花八种 其六 夜合花
作者：弘历
朝代：清
体裁：七言绝句

花如百合夜常合，风拂清香自远闻。若复嵇康蓦然遇，定教绕树致疑黂。
题钱维城画黔花八种 其四 紫石蒲
作者：弘历
朝代：清
体裁：七言绝句

抽茎灼灼紫茸蕤，布叶如兰高下披。设使昌阳功可并，引年莫谩议医师。
题钱维城秋山图
作者：弘历
朝代：清
体裁：七言绝句

红叶苍枝间翠松，四山举目是秋容。跨溪水碓偏宜置，香稻收来正好舂。
题钱维城秋岩萧寺图
作者：弘历
朝代：清
体裁：古风

白纸本来泯色相，凭空忽落千重岩。画理诗趣原同致，课无责有大不凡。历历栈道上巀嶭，萧萧古寺围松杉。其中定是神僧住，贝多罗叶翻华严。
题钱维城秋景
作者：弘历
朝代：清
体裁：六言诗

无山不落网水，有树皆韵金风。蕉叶庭前犹绿，枫枝崖际全红。过桥高人访契，闭关开士悟空。仿佛临平秋色，帧中重见王蒙。
题钱维城秋景山水十二种 其一 小山清院
作者：弘历
朝代：清
体裁：七言绝句

残暑而今除未除，竹枝蕉叶略萧疏。晚凉适可芸编展，恰喜当庭月入虚。
题钱维城秋景山水十二种 其七 菊径松扉
作者：弘历
朝代：清
体裁：七言绝句

三径虽荒松菊存，田园逸趣颇堪论。棹舟自是成孤往，有待归来未闭门。
题钱维城秋景山水十二种 其三 层椒锦树
作者：弘历
朝代：清
体裁：七言绝句

新红剩绿倚嵚崎，不信丹青能尔为。自是夔州吟杜老，插空绝壁过云时。
题钱维城秋景山水十二种 其九 澄潭塔影
作者：弘历
朝代：清
体裁：七言绝句

簇簇花宫枕崛崎，一簪塔影碧波披。上方山顶楞伽院，忆我拈须得句时。
题钱维城秋景山水十二种 其二 秋岩溅玉
作者：弘历
朝代：清
体裁：七言绝句

是谁琢得玉珠成，落落如穿颗颗明。高士于何识秋意，隔岩听觉带寒声。
题钱维城秋景山水十二种 其五 萝屏笠杖
作者：弘历
朝代：清
体裁：七言绝句

秋山已觉气萧清，萝径依然信步行。笠杖者知何姓氏，不为高凤定逢萌。
题钱维城秋景山水十二种 其八 桐阴月宇
作者：弘历
朝代：清
体裁：七言绝句

双梧阶际透疏阴，月户团圞月正临。独展芸编凭几者，怡然晤得古人心。
题钱维城秋景山水十二种 其六 霜崖古木
作者：弘历
朝代：清
体裁：七言绝句

古木无枝独挺生，春秋凡几百年更。试看霜后林林者，一例槎枒那辨名。
题钱维城秋景山水十二种 其十 绮林云岸
作者：弘历
朝代：清
体裁：七言绝句

断岸枯荷已罢花，长天秋水望偏赊。枫林几点星星者，倒影从新认浦霞。
题钱维城秋景山水十二种 其十一 蓼汀雁字
作者：弘历
朝代：清
体裁：七言绝句

芦叶蓼花纷野川，雁行飞起带溪烟。谓伊莫漫书人字，多有天边望眼悬。
题钱维城秋景山水十二种 其十二 垂虹远岫
作者：弘历
朝代：清
体裁：七言绝句

潦水寒潭露渚汀，隔溪犹剩远山青。虹桥可望不可过，讶似武夷张幔亭。
题钱维城秋景山水十二种 其四 枫江舣棹
作者：弘历
朝代：清
体裁：七言绝句

棹舣秋塘水一湾，渔竿无事祗高閒。倒听枫叶萧萧下，合是扁舟出石间。
题钱维城竹院清吟
作者：弘历
朝代：清
体裁：七言绝句

山耸秀而水漾清，高人独坐搆吟情。后庭修竹轻含籁，相和敲金戛玉声。
题钱维城花卉二十种 其一 红梅
作者：弘历
朝代：清
体裁：七言绝句

暗香一例色微殊，神解应知别具乎。著粉怜伊略寒俭，秾纤斟酌浅施朱。
题钱维城花卉二十种 其一 红梅
作者：弘历
朝代：清
体裁：七言绝句

熟闻姑射素为妆，冰写丰姿霞写裳。望去枝头浑似杏，所赢风处度清香。
题钱维城花卉二十种 其七 李花
作者：弘历
朝代：清
体裁：七言绝句

春园放萼许同桃，淡白浓红态各操。月下试教閒夜盼，方知品格此花高。
题钱维城花卉二十种 其七 紫踯躅
作者：弘历
朝代：清
体裁：七言绝句

绿叶紫花间浅深，千秋诗客孰知音。山空月午无人处，肠断微之七字吟。
题钱维城花卉二十种 其三 杏花
作者：弘历
朝代：清
体裁：七言绝句

似梅姿格傍桃柔，扑鼻无香讵必羞。何事孤山老和靖，一般也复爱风流。
题钱维城花卉二十种 其三 杏花
作者：弘历
朝代：清
体裁：七言绝句

怜惟有态全赢李，羞是无香略逊梅。所幸一筹胜枝上，展图常得见花开。
题钱维城花卉二十种 其九 牡丹
作者：弘历
朝代：清
体裁：七言绝句

顿置犹闻号富贵，丰姿真是足风流。设诚花有称王者，芍药应为陈涉俦。
题钱维城花卉二十种 其九 蕙兰
作者：弘历
朝代：清
体裁：七言绝句

兰先蕙后各开春，比似凡葩总不伦。九畹分明异百亩，龙门合传始何人。
题钱维城花卉二十种 其二 水仙
作者：弘历
朝代：清
体裁：七言绝句

幽淡香霏莹韵花，风清月白自横斜。银台金盏休相拟，唐突嫌他特近奢。
题钱维城花卉二十种 其二 水仙
作者：弘历
朝代：清
体裁：七言绝句

金以为心玉为瓣，微嫌金玉拟非宜。设如蓦遇王夷甫，相薄能无阿堵之。
题钱维城花卉二十种 其二十 桂花
作者：弘历
朝代：清
体裁：七言绝句

阅遍丛芳四出稀，月花得气禀金馡。故应高擢群英表，相映天香云外飞。
题钱维城花卉二十种 其二十 金盏
作者：弘历
朝代：清
体裁：七言绝句

作盏伊谁巧铸金，黄封便有可能斟。侍臣欲拟南山献，吾意惟钦大禹箴。
题钱维城花卉二十种 其五 樱桃花
作者：弘历
朝代：清
体裁：七言绝句

素英如雪著枝繁，转眼珊瑚珠可扪。却笑风流裴仆射，雨晴履迹绕南园。
题钱维城花卉二十种 其五 海棠
作者：弘历
朝代：清
体裁：七言绝句

长蒂繁花缀弱枝，春风无力袅芳蕤。唐宫名字如相拟，应是华清出浴时。
题钱维城花卉二十种 其八 杜鹃
作者：弘历
朝代：清
体裁：七言绝句

草木无知语岂诚，开时常映杜鹃鸣。樊南集里寻佳句，望帝春深最有情。
题钱维城花卉二十种 其八 牡丹
作者：弘历
朝代：清
体裁：七言绝句

牡丹何独殿东风，尽让群芳斗紫红。祇有无言恨芍药，后来居上积薪同。
题钱维城花卉二十种 其六 十姊妹
作者：弘历
朝代：清
体裁：七言绝句

寿阳妆白晓霞红，姊妹相将试惠风。若把姓名寻各色，嫏嬛记亦笑难穷。
题钱维城花卉二十种 其六 贴梗海棠
作者：弘历
朝代：清
体裁：七言绝句

渊材何必恨无香，一体春风也自芳。似惜垂丝特柔态，别教贴梗示微刚。
题钱维城花卉二十种 其十 紫藤
作者：弘历
朝代：清
体裁：七言绝句

夏首春阑花蔓菲，庭柯寻丈许相依。不嫌束缚成枯树，笑似山僧著紫衣。
题钱维城花卉二十种 其十 诸葛菜花
作者：弘历
朝代：清
体裁：七言绝句

脆茎大叶细花攒，味与霜菘讵两般。疑是南阳乐饥日，草庐常以佐厨盘。
题钱维城花卉二十种 其十一 碧桃
作者：弘历
朝代：清
体裁：七言绝句

丰姿濯若态嫣然，谩笑春华祇极妍。便是西池能结实，千年一熟待何年。
题钱维城花卉二十种 其十一 长春花
作者：弘历
朝代：清
体裁：七言绝句

女夷神柄此花司，一月一开芳四时。秋菊春兰欲相问，长春名目属应谁。
题钱维城花卉二十种 其十七 秋海棠
作者：弘历
朝代：清
体裁：七言绝句

墙阴砌角自轻盈，何必春风与斗荣。唐突便教拟侍婢，主人应是郑康成。
题钱维城花卉二十种 其十七 金雀
作者：弘历
朝代：清
体裁：七言绝句

有翅如飞轻且柔，相于翠雀赌风流。曾无光气鉴盘样，夜识应教杜甫愁。
题钱维城花卉二十种 其十三 石榴
作者：弘历
朝代：清
体裁：七言绝句

枝头簇缀绛纱囊，应是图盛湛露瀼。设使渊材先得遇，海棠那独恨无香。
题钱维城花卉二十种 其十三 绣毬
作者：弘历
朝代：清
体裁：七言绝句

鞠场谁得近璚楼，通体圆融著意柔。寄语高谈香色者，可曾参破雪峰裘。
题钱维城花卉二十种 其十九 罂粟
作者：弘历
朝代：清
体裁：七言绝句

墙角篱边最有情，风前月底特轻盈。设如可食拟真粟，却叹贫家艰满罂。
题钱维城花卉二十种 其十九 菊
作者：弘历
朝代：清
体裁：七言绝句

月令惟称花有黄，何来五色厕柴桑。便教处士应迷目，笑似花中充隐郎。
题钱维城花卉二十种 其十二 虞美人
作者：弘历
朝代：清
体裁：七言绝句

吴花蜀草谁宾主，旧曲新歌纷异同。却是琼葩本无意，开时一例舞轻风。
题钱维城花卉二十种 其十二 黄刺蘼
作者：弘历
朝代：清
体裁：七言绝句

休嗤有色独输香，火齐称红琥珀黄。底事周身多棘刺，应嫌折取自为防。
题钱维城花卉二十种 其十五 剪秋罗
作者：弘历
朝代：清
体裁：七言绝句

淡白深红各冶妆，临风莫漫恨无香。汉宫秋浅犹馀暑，剪得轻罗作薄裳。
题钱维城花卉二十种 其十五 紫蝴蝶
作者：弘历
朝代：清
体裁：七言绝句

扁舒翠叶挺抽茎，翅尾翩翾举若轻。栩栩春驹飞不去，似从石畔认三生。
题钱维城花卉二十种 其十八 木芙蓉
作者：弘历
朝代：清
体裁：七言绝句

闻说秋花宜水边，芳情摇曳淡溪烟。可知一种难堪处，弄影相看上下怜。
题钱维城花卉二十种 其十八 石竹
作者：弘历
朝代：清
体裁：七言绝句

石侧㛹娟致冶幽，有枝有叶却非脩。不于霜后看棱节，五色应迷王子猷。
题钱维城花卉二十种 其十六 山踯躅
作者：弘历
朝代：清
体裁：七言绝句

簇枝丹燄照东风，二月吴山想像中。剪拂便为翔凤状，那能啼忘杜鹃红。
题钱维城花卉二十种 其十六 秋葵
作者：弘历
朝代：清
体裁：七言绝句

不为秋风花不黄，棱棱何碍叶多芒。向阳原是无心好，邹孟因思第五章。
题钱维城花卉二十种 其十四 茉莉
作者：弘历
朝代：清
体裁：七言绝句

倚栏傍晚放冰芬，睡鸭无劳换夕薰。一例群芳号香卉，与兰便自浊清分。
题钱维城花卉二十种 其十四 长春
作者：弘历
朝代：清
体裁：七言绝句

一花欲谢一花芳，赢得长春当得忙。设使交芦契深旨，祇应回向大医王。
题钱维城花卉二十种 其四 梨花
作者：弘历
朝代：清
体裁：七言绝句

喜白为姿懒著红，传根疑是水晶宫。十分靓艳曾何碍，饶有一般林下风。
题钱维城花卉二十种 其四 玉兰
作者：弘历
朝代：清
体裁：七言绝句

迎春树树绽芳蕤，兰想清香玉想姿。却以诗人称木笔，侵寻夺席笑辛夷。
题钱维城花卉册 其一 杏
作者：弘历
朝代：清
体裁：七言绝句

是谁簇瓣剪红绫，祇合女夷为尔能。结实朱明甘可口，庶几不致愧家丞。
题钱维城花卉册 其一 梅
作者：弘历
朝代：清
体裁：七言绝句

誉矣高家称士矣，卑之林氏乃妻之。九英二者都不受，管领群芳曰合谁。
题钱维城花卉册 其一 碧桃
作者：弘历
朝代：清
体裁：七言绝句

扶疏花叶灿芳春，有态而仍兼有神。粉白绯红原惯见，不知名碧始何人。
题钱维城花卉册 其一 迎春
作者：弘历
朝代：清
体裁：七言绝句

裳裳黄瓣晓春开，品命徒劳花谱猜。三柳轩称为僭客，想因名弗让乎梅。
题钱维城花卉册 其七 水仙
作者：弘历
朝代：清
体裁：七言绝句

不是天仙与地仙，證仙班以水为缘。郁罗金阙非希慕，写影绿波爱洒然。
题钱维城花卉册 其七 牡丹
作者：弘历
朝代：清
体裁：七言绝句

雅是春园冠众花，宁须富贵与名加。不知设色传神处，何似北齐杨子华。
题钱维城花卉册 其七 石榴
作者：弘历
朝代：清
体裁：七言绝句

涂林得种自骞槎，岁岁常开五月花。巧识端阳供药物，绛囊个个贮丹砂。
题钱维城花卉册 其七 长春
作者：弘历
朝代：清
体裁：七言绝句

枝头四季放其春，权夺女夷旧继新。冷语谓宜瘦客听，那能不太弊精神。
题钱维城花卉册 其三 杜鹃
作者：弘历
朝代：清
体裁：七言绝句

后先奚必辨殊同，花叶都看满著丛。却忆风篁岭那畔，三春映得万山红。
题钱维城花卉册 其三 绣毬
作者：弘历
朝代：清
体裁：七言绝句

百朵攒来做一毬，是谁缝纫是谁锼。却如舍利忽抛出，问尔女夷可悟不。
题钱维城花卉册 其三 蔷薇
作者：弘历
朝代：清
体裁：七言绝句

深沉庭院暮春时，粲粲柔葩袅袅枝。买笑莫迷一味笑，其间有刺亦应思。
题钱维城花卉册 其三 贴梗海棠
作者：弘历
朝代：清
体裁：七言绝句

叶标浓绿朵深朱，磬口非香韵自殊。写入图中常住相，宿妆残粉得曾无。
题钱维城花卉册 其三十 僧帽菊
作者：弘历
朝代：清
体裁：七言绝句

破颜迦叶可曾看，乌啄苗花朵朵攒。既托空门曰僧帽，折将胡乃有双鸾。
题钱维城花卉册 其三十一 桂花
作者：弘历
朝代：清
体裁：七言绝句

花中称馥不称妍，玉露金风体欲仙。徐惠贤因谏征伐，岂缘能赋小山篇。
题钱维城花卉册 其三十三 紫茉莉
作者：弘历
朝代：清
体裁：七言绝句

夺朱犹恶况夺白，故合闻无扑鼻香。伯仲鬘华厕其侧，颜赪亦觉意徬徨。
题钱维城花卉册 其三十二 茉莉
作者：弘历
朝代：清
体裁：七言绝句

睡鸭何须换夕薰，晚风细细散幽芬。虽然馨欲夺兰席，清浊其间品亦分。
题钱维城花卉册 其三十五 山�
作者：弘历
朝代：清
体裁：七言绝句

群芳不屑争佳丽，冬月玫瑰压满枝。耐冷莫訾有火色，融融红润雪肥时。
题钱维城花卉册 其三十六 长春
作者：弘历
朝代：清
体裁：七言绝句

四季开花月月红，枝头长自表春工。画家盖是深于易，一气贞元运莫穷。
题钱维城花卉册 其三十四 蜡梅
作者：弘历
朝代：清
体裁：七言绝句

蜡梅腊月正开花，从月以虫两不差。更有相应色香处，膻芗原是姓黄家。
题钱维城花卉册 其九 凌霄
作者：弘历
朝代：清
体裁：七言绝句

赤艳因而唤紫葳，舞风饮露恣芳菲。虽然具有凌霄志，那免依枝附木讥。
题钱维城花卉册 其九 荼蘼
作者：弘历
朝代：清
体裁：七言绝句

谁与边旁增曲君，名诚称实未虚云。试看雅客会韵友，酬酢之间总半醺。
题钱维城花卉册 其九 金丝桃
作者：弘历
朝代：清
体裁：七言绝句

五出花擎几缕丝，弗霞之乃见金之。要知颜色及形像，都是无端幻所为。
题钱维城花卉册 其二 杏花
作者：弘历
朝代：清
体裁：七言绝句

开花含朵各参差，细叶还看出杪枝。画者深情人识否，花开似逊朵含时。
题钱维城花卉册 其二 绣毬
作者：弘历
朝代：清
体裁：七言绝句

团团簇得白云窠，擎处还看绿叶娑。恰似雪峰毬趯出，问曾悟得色空么。
题钱维城花卉册 其二 郁李
作者：弘历
朝代：清
体裁：七言绝句

暖日和风发众芳，维何彼尔见维常。设如宵雅兴兄弟，率欲而今废此章。
题钱维城花卉册 其二 鹤顶茶
作者：弘历
朝代：清
体裁：七言绝句

曼陀罗傲不周风，百种无妨品命同。雪压一枝独立处，胎仙露出顶头红。
题钱维城花卉册 其二十 牡丹
作者：弘历
朝代：清
体裁：七言绝句

荣在群芳逮谢时，谓云好礼亦相宜。濂溪道学开关洛，对岂能无富贵之。
题钱维城花卉册 其二十 百合
作者：弘历
朝代：清
体裁：七言绝句

惟应弘景识强瞿，白玉为花瓐叶扶。莫谓蒜根难入画，几多写作岁朝图。
题钱维城花卉册 其二十一 石榴
作者：弘历
朝代：清
体裁：七言绝句

安石榴开不怨迟，朱明相映正南枝。问他底事如含笑，应是淮肥报捷时。
题钱维城花卉册 其二十一 金钱花
作者：弘历
朝代：清
体裁：七言绝句

不须炉冶成轮孔，欲夺牡丹富贵花。未识铺笺设色罢，可曾润笔获奇葩。
题钱维城花卉册 其二十七 金银藤
作者：弘历
朝代：清
体裁：七言绝句

攀篱援树曾无定，施蔓发花自有形。花谱设非爱黄白，缘何小草号通灵。
题钱维城花卉册 其二十三 木芙蓉
作者：弘历
朝代：清
体裁：七言绝句

傍屿临溪照影痕，似怜君子谢无存。芙蓉搴以木之末，岂必楚骚尽寓言。
题钱维城花卉册 其二十三 秋葵
作者：弘历
朝代：清
体裁：七言绝句

中央赋色本称尊，夏杪秋初灿满园。虽曰丹心能向日，亦因不令照其根。
题钱维城花卉册 其二十九 夹竹桃
作者：弘历
朝代：清
体裁：七言绝句

花似桃而瓣少长，叶如竹却节非篁。漫言品逊佛桑美，耐久端应胜佛桑。
题钱维城花卉册 其二十二 美人蕉
作者：弘历
朝代：清
体裁：七言绝句

绿叶红葩亦可人，色虽如火那烧身。曰誉实刺含微语，何事无端咏李绅。
题钱维城花卉册 其二十二 鸡冠
作者：弘历
朝代：清
体裁：七言绝句

秋花取象号鸡冠，果见昂昂绛帻攒。一例齐风殊美刺，为君可识信其难。
题钱维城花卉册 其二十五 紫薇
作者：弘历
朝代：清
体裁：七言绝句

品命由来岂定评，翻将高客冒官程。开元欲笑中书省，便乃因花浪改名。
题钱维城花卉册 其二十八 玉簪
作者：弘历
朝代：清
体裁：七言绝句

朝开暮卷似簪抽，柄琢绿琼细且修。雅是连昌桃竹侧，晚妆欲上玉搔头。
题钱维城花卉册 其二十六 牵牛
作者：弘历
朝代：清
体裁：七言绝句

引蔓宁同金络观，舍傍扶架当牛栏。年年七月花开处，最是黄姑不忍看。
题钱维城花卉册 其二十四 蓝菊
作者：弘历
朝代：清
体裁：七言绝句

华不琐碎叶离披，人曰菊斯亦菊之。便是子良工假借，安能面目冒东篱。
题钱维城花卉册 其二十四 蜡梅
作者：弘历
朝代：清
体裁：七言绝句

侔色虽殊名却同，棱棱腊雪润香风。司花巧有权衡在，以此始还以此终。
题钱维城花卉册 其五 梨花
作者：弘历
朝代：清
体裁：七言绝句

杏花开过梨花放，点缀春园都有情。一著胜他前此者，可能合相月华明。
题钱维城花卉册 其五 秋海棠
作者：弘历
朝代：清
体裁：七言绝句

芳谱何须名姓徵，春姿那许到秋能。长生殿角逢七夕，密意深情觉不胜。
题钱维城花卉册 其五 蝴蝶花
作者：弘历
朝代：清
体裁：七言绝句

动若飞而静若翔，分明粉本出榺王。庄生晓梦相迷处，那计寻常色与香。
题钱维城花卉册 其五 金丝桃
作者：弘历
朝代：清
体裁：七言绝句

绿盘擎出五花开，谁巧安排若是哉。色具中央数应合，自然造物与栽培。
题钱维城花卉册 其八 刺蘼
作者：弘历
朝代：清
体裁：七言绝句

荼蘼略似杂红黄，有艳而殊无异香。漫以宜观便言采，其间多刺却应防。
题钱维城花卉册 其八 蓼花
作者：弘历
朝代：清
体裁：七言绝句

亚波摇动鲤鱼风，荷浦香消落莫红。似以碎珊缀长帚，扫他芳意付秋空。
题钱维城花卉册 其八 金丝桃
作者：弘历
朝代：清
体裁：七言绝句

秋前夏杪绽英时，任落任开付不知。却笑元都道士种，兔葵燕麦惹人悲。
题钱维城花卉册 其八 长春
作者：弘历
朝代：清
体裁：七言绝句

开花四季占春长，那更行间夺取香。命笔者真具卓见，写教册里殿群芳。
题钱维城花卉册 其六 剪秋罗
作者：弘历
朝代：清
体裁：七言绝句

四时都有剪罗名，谓是宜秋非谬情。试看火流暑退候，披来称体受风轻。
题钱维城花卉册 其六 十姊妹
作者：弘历
朝代：清
体裁：七言绝句

潇洒丰姿洁净神，千秋评论㡳为真。谁将野客称呼者，唤作嫏嬛队里人。
题钱维城花卉册 其六 牵牛
作者：弘历
朝代：清
体裁：七言绝句

曰牛曾不寝兮讹，色纵少妍态亦多。袛恨花开孟秋月，引丝还复限银河。
题钱维城花卉册 其六 紫蝴蝶
作者：弘历
朝代：清
体裁：七言绝句

为虫为卉有何奇，应识安名立字谁。写出南朝工体物，蝶黄花紫两兼之。
题钱维城花卉册 其十 双鸾菊
作者：弘历
朝代：清
体裁：七言绝句

朵似优婆尼帽团，折开接翼露双鸾。摩登伽悟阿难者，别体拈花示众看。
题钱维城花卉册 其十 茉莉
作者：弘历
朝代：清
体裁：七言绝句

泉南插槿拟吴中，高可齐檐官廨东。北地祇看盆里卉，一般郁烈递薰风。
题钱维城花卉册 其十 西府海棠
作者：弘历
朝代：清
体裁：七言绝句

已是嵇含疏里著，可知萧淑卷中传。一般胜得垂丝者，体态同赢枝干坚。
题钱维城花卉册 其十一 剪秋罗
作者：弘历
朝代：清
体裁：七言绝句

初秋可试薄衣时，剪得轻罗片片披。任尔人工斗新样，不如造物付无为。
题钱维城花卉册 其十一 绶带
作者：弘历
朝代：清
体裁：七言绝句

紫梗黄花累若稠，虽饶颜色欠风流。身名等度宜谁赠，应赠怀金蔡泽俦。
题钱维城花卉册 其十一 茨菰
作者：弘历
朝代：清
体裁：七言绝句

一茎十二实攒之，逢闰还看增一为。莫讶神奇具水草，春荣秋谢物咸知。
题钱维城花卉册 其十七 卮子
作者：弘历
朝代：清
体裁：七言绝句

薝卜是否即祗园，谁果千秋有定论。欲笑佳文柳子厚，枝头却未作卮言。
题钱维城花卉册 其十七 杏花
作者：弘历
朝代：清
体裁：七言绝句

如梅虽曰欠其香，结子应骄味倍偿。一种自知堪胜者，枝头叶嫩衬花裳。
题钱维城花卉册 其十七 长春
作者：弘历
朝代：清
体裁：七言绝句

逐月一开言未信，四时花发见曾真。尧夫诗句传其实，三十六宫都是春。
题钱维城花卉册 其十三 千叶碧桃
作者：弘历
朝代：清
体裁：七言绝句

碧霞称体轻裁剪，不作殷红与淡绯。应妒月明难辨李，一般也学素妆衣。
题钱维城花卉册 其十三 蓝菊
作者：弘历
朝代：清
体裁：七言绝句

出青色厕东篱下，姓氏难徵菊谱原。栗里设逢虢州者，摽之应使出诸门。
题钱维城花卉册 其十三 诸葛菜
作者：弘历
朝代：清
体裁：七言绝句

子落生苗最易滋，图花叶匪取多姿。当年并日食之物，此味谓云宜并知。
题钱维城花卉册 其十九 萱花
作者：弘历
朝代：清
体裁：七言绝句

苞生叶绿挺花黄，风咏伯兮第四章。我每忧霖或愁旱，虽持此草不能忘。
题钱维城花卉册 其十九 贴梗海棠
作者：弘历
朝代：清
体裁：七言绝句

花谱曾闻品语详，初胭脂久似残妆。菀枯自是循环理，万卉谁能逭此场。
题钱维城花卉册 其十二 秋海棠
作者：弘历
朝代：清
体裁：七言绝句

蔌蔌墙阴几簇花，肯从春树斗芳华。怪他底事多风韵，作婢曾闻于郑家。
题钱维城花卉册 其十二 虎皮萱
作者：弘历
朝代：清
体裁：七言绝句

根同百合异花姿，谁与名萱冒虎皮。履尾者如树之背，其忧想未易忘之。
题钱维城花卉册 其十二 虞美人
作者：弘历
朝代：清
体裁：七言绝句

浪传本是帐中草，鼓掌便如舞袖低。大抵轻盈易为动，其歌未必即虞兮。
题钱维城花卉册 其十五 桂花
作者：弘历
朝代：清
体裁：七言绝句

折枝应为斫吴刚，犹带风前月里香。试看垂垂金粟满，姮娥想积九秋粮。
题钱维城花卉册 其十五 紫玉簪
作者：弘历
朝代：清
体裁：七言绝句

名则相同色乃殊，寻常也得玉簪呼。晚来风下如含恧，输却幽香与白乎。
题钱维城花卉册 其十五 蒲公英
作者：弘历
朝代：清
体裁：七言绝句

花似菊而叶非似，弗开秋却反开春。子昂偏识个中趣，率笔欣他最有神。
题钱维城花卉册 其十八 水仙
作者：弘历
朝代：清
体裁：七言绝句

丰姿未肯倩他怜，照影独临清水边。试读陈思洛神赋，其馀比拟概应捐。
题钱维城花卉册 其十八 石竹
作者：弘历
朝代：清
体裁：七言绝句

虽非个个亦猗猗，散点薰风杂砌墀。设使吴中士家有，子猷蓦到也应疑。
题钱维城花卉册 其十六 山茶
作者：弘历
朝代：清
体裁：七言绝句

叶似木樨且有棱，云宜作饮得茶称。不惟陆羽应含笑，为问谁经烹试曾。
题钱维城花卉册 其十六 楸树花
作者：弘历
朝代：清
体裁：七言绝句

楸花原不入花谱，白瓣红须也自奇。最是夏初春末放，多逢望雨皱眉时。
题钱维城花卉册 其十六 蜀葵
作者：弘历
朝代：清
体裁：七言绝句

葵号而开五色花，试之向日定相差。戎王子或同时到，疑在将军何氏家。
题钱维城花卉册 其十四 芙蓉
作者：弘历
朝代：清
体裁：七言绝句

木莲花继水中莲，依岸临江秋晚天。称物循名潇洒意，谱花人亦太怜贤。
题钱维城花卉册 其十四 蚕豆花
作者：弘历
朝代：清
体裁：七言绝句

蚕时豆熟可为粮，种自张骞携异方。岂为白花供入眼，怜他救急接青黄。
题钱维城花卉册 其十四 青鸾花
作者：弘历
朝代：清
体裁：七言绝句

青色为鸾红色凤，芳蕤惟是到秋开。汉宫七夕翩然者，应是信传王母来。
题钱维城花卉册 其四 杜鹃
作者：弘历
朝代：清
体裁：七言绝句

子规鸟与杜宇帝，一例称名想像中。却爱风篁岭侧畔，亸鞭映得满山红。
题钱维城花卉册 其四 桂花
作者：弘历
朝代：清
体裁：七言绝句

是粟因谁唤作花，为金拣不藉披沙。人间安得传其种，应识广寒自有家。
题钱维城花卉册 其四 蕙兰
作者：弘历
朝代：清
体裁：七言绝句

春畹兰先蕙继开，一般清馥净无埃。弟兄难处伊谁是，祇有夷齐可拟陪。
题钱维城花卉册 其四 辛夷
作者：弘历
朝代：清
体裁：七言绝句

表披紫色里含白，如咏净香如写姿。一晌玉兰疑木笔，看来终合属辛夷。
题钱维城花卉十二帧 其一 梅
作者：弘历
朝代：清
体裁：七言绝句

几枝斜入碧寥天，洗尽铅华净且娟。那更无端閒布景，月香水影自如然。
题钱维城花卉十二帧 其七 鱼儿牡丹
作者：弘历
朝代：清
体裁：七言绝句

曾闻佳种得三湘，缀干累累低且昂。疑是离骚补花谱，水晶宫里号花王。
题钱维城花卉十二帧 其三 紫藤
作者：弘历
朝代：清
体裁：七言绝句

紫云袅袅复森森，无藉流风态若沉。独干未曾施松柏，别裁写出渴贤心。
题钱维城花卉十二帧 其九 紫蝴蝶
作者：弘历
朝代：清
体裁：七言绝句

徒观蠕动如生翅，纵是翩飞不离丛。似与南华增注语，栩蘧一任付东风。
题钱维城花卉十二帧 其二 �
作者：弘历
朝代：清
体裁：七言绝句

丹葩翠叶娜交加，品赛临安龙井茶。漫议不堪供茗碗，朵擎仙露是流霞。
题钱维城花卉十二帧 其五 蔷薇
作者：弘历
朝代：清
体裁：七言绝句

芳园风物正馨薰，笑买蔷薇独出群。裛露掇英如灌手，不知谁称读其文。
题钱维城花卉十二帧 其八 樱桃花
作者：弘历
朝代：清
体裁：七言绝句

嫩青浅白衬娟娟，千叶花开独可怜。莫怪枝头结子少，从来名实那兼全。
题钱维城花卉十二帧 其六 杜鹃
作者：弘历
朝代：清
体裁：七言绝句

间绿流丹剪茜罗，天然丽质耐吟哦。诗人强半称思蜀，不识岩花可识么。
题钱维城花卉十二帧 其十 芍药
作者：弘历
朝代：清
体裁：七言绝句

雅淡风情绰约姿，侍花王必尔为宜。扬州闻说种称上，惜未曾逢烂漫时。
题钱维城花卉十二帧 其十一 荼蘼
作者：弘历
朝代：清
体裁：七言绝句

瓣缬鹅黄色占中，锯钩贴干傲东风。园人欲采浑艰致，讵独秋葵卫足工。
题钱维城花卉十二帧 其十二 罂粟
作者：弘历
朝代：清
体裁：七言绝句

无香有色谩评谰，长短奚如平等观。却笑满罂堆著粟，祗供把玩不供餐。
题钱维城花卉十二帧 其四 桃花
作者：弘历
朝代：清
体裁：七言绝句

种自西来植沃土，周南已咏灼其华。景龙学士曾何谓，清婉辞惟乐府誇。
题钱维城花卉四种 其一 梨花杏朵
作者：弘历
朝代：清
体裁：七言绝句

施朱太赤著粉白，讽赋形容有独工。杏靥梨腮对亏玉，别开生面笑东风。
题钱维城花卉四种 其三 桂花月季
作者：弘历
朝代：清
体裁：七言绝句

裙绡红映钿金黄，风处如霏云外香。闻道广寒宫殿里，桂枝原是四时芳。
题钱维城花卉四种 其二 牡丹幽兰
作者：弘历
朝代：清
体裁：七言绝句

郑人拟赠楚人佩，香色都称绝代材。设使花王思吁俊，蒲轮空谷自先推。
题钱维城花卉四种 其四 罂粟金钱
作者：弘历
朝代：清
体裁：七言绝句

五铢一斛真同调，设色当于寓意求。二物如诚比户足，吾将高枕又何忧。
题钱维城花卉小册 其一 西府海棠
作者：弘历
朝代：清
体裁：七言绝句

海棠品类称原夥，西府由来独出奇。总是无香名已著，毋宁袅娜擅丰姿。
题钱维城花卉小册 其七 鱼儿牡丹
作者：弘历
朝代：清
体裁：七言绝句

牡丹雅合花王号，周氏升斯拟列妃。未免被他芍药恨，雌黄真混是和非。
题钱维城花卉小册 其三 玫瑰
作者：弘历
朝代：清
体裁：七言绝句

麝炷鲛纱体物奇，省郎花较且卑之。花经七品还三命，故实疑他述自谁。
题钱维城花卉小册 其二 栀子
作者：弘历
朝代：清
体裁：七言绝句

雪色林兰吐异芬，恰宜鼻观静中闻。古梅耐冷斯耐热，高下其间已自分。
题钱维城花卉小册 其五 虞美人
作者：弘历
朝代：清
体裁：七言绝句

蜀地吴都里数千，旧歌新曲夥讹传。碧鸡漫志差称当，弱卉无知总漠然。
题钱维城花卉小册 其八 金盏
作者：弘历
朝代：清
体裁：七言绝句

四季开花匹兰桂，黄葩绿叶挺茎根。既能醒酒盏还小，酌剂其间深意存。
题钱维城花卉小册 其六 翠梅
作者：弘历
朝代：清
体裁：七言绝句

翠瓣黄心六月开，是谁小草冒名梅。设如移植孤山北，定使逋仙返步回。
题钱维城花卉小册 其四 金丝荷叶
作者：弘历
朝代：清
体裁：七言绝句

叶似田田花淡红，细蕤石上异池中。由来假藉名非实，那厕濂溪君子同。
题钱维城苍崖烟磴
作者：弘历
朝代：清
体裁：七言绝句

叠磴平悬若可登，连林霞蔚复云兴。个中似碍穷遥目，拟㩀千峰最上层。
题钱维城藤溪鱼乐
作者：弘历
朝代：清
体裁：七言绝句

湖上藤花花落湖，轻鯈嘬弄恣游娱。一时别撰南华趣，更不因他较乐无。
题钱维城藤萝牡丹
作者：弘历
朝代：清
体裁：七言律诗

高覆傍擎致各都，写花写韵若斯夫。姚黄具体而微矣，魏紫不言乃善乎。何必施松方上达，试看垂蔓亦低铺。金铃爱惜诚无藉，步障紫丝遮护殊。
题钱维城雨景画·其一
作者：弘历
朝代：清
体裁：七言绝句

属车扈从有词林，佳处欣逢雨麦霖。行旅农夫同忭喜，一人写出万人心。
题钱维城雨景画·其二
作者：弘历
朝代：清
体裁：七言绝句

津叶濯花晻溘间，果然仿得米家山。明朝润浥无尘路，饱看耕人叱犊还。
题钱维城雪景
作者：弘历
朝代：清
体裁：七言律诗

生面塞山雪景披，侍臣扈跸写神姿。朱楼白屋浑无藉，玉岭银峰别有奇。布帐邀途鬻酒暖，毡庐到宿带冰支。四宜居独饶清致，收瀹三清又一时。
题钱维城龙井八咏诗图叠前韵作 其一 过溪亭
作者：弘历
朝代：清
体裁：七言绝句

过乃无心不乃留，辨才此语解酬不。桥亭却占第一义，无语祇看溪水流。
题钱维城龙井八咏诗图叠前韵作 其七 神运石
作者：弘历
朝代：清
体裁：七言绝句

徒传龙井昔淘穿，石出浑如涌出莲。神运不知谁所泐，沧桑恒此阅遥年。
题钱维城龙井八咏诗图叠前韵作 其三 一片云
作者：弘历
朝代：清
体裁：七言绝句

云出石根石肖云，入深衣履润氛氲。九歌屈子如来此，定不于中别号君。
题钱维城龙井八咏诗图叠前韵作 其二 涤心沼
作者：弘历
朝代：清
体裁：七言绝句

涤心宁与正心异，儒墨那须越视秦。不远云栖亭子路，洗心题额又何人。
题钱维城龙井八咏诗图叠前韵作 其五 方圆庵
作者：弘历
朝代：清
体裁：七言绝句

方圆庵记元章迹，视履频频论考祥。未脱语言文字者，或惊杰作亦其常。
题钱维城龙井八咏诗图叠前韵作 其八 翠峰阁
作者：弘历
朝代：清
体裁：七言绝句

松顶楼疑落绛霄，目登咫尺路非遥。侍臣业复去无返，画册惟馀姓氏标。
题钱维城龙井八咏诗图叠前韵作 其六 龙泓涧
作者：弘历
朝代：清
体裁：七言绝句

天池贮水为龙井，引作飞泉擘涧流。遥想高僧迓太守，龙团款客正相投。
题钱维城龙井八咏诗图叠前韵作 其四 风篁岭
作者：弘历
朝代：清
体裁：七言绝句

延寿山西耸碧岑，阴笼筱簜翠森森。祇今疑似风吹动，仍是春巡耳里音。
题钱舜举花卉卷即用其韵 其一 碧桃
作者：弘历
朝代：清
体裁：七言绝句

秾纤洗尽馀清嘉，源中洞口均空华。只有莺羽翩翻集，占却一树春风花。
题钱舜举花卉卷即用其韵 其三 玉梅
作者：弘历
朝代：清
体裁：古风

邓尉村前春已回，玉梅袅袅融粉汗。一种天然林下风，讵作妖娆桃李面。千载逋仙是知己，雪压冰摧夫岂怨。霅溪一幅貌炎凉，寓意有在不言见。
题钱舜举花卉卷即用其韵 其二 牡丹
作者：弘历
朝代：清
体裁：七言绝句

艳酣每值好春残，行雨流风莫妒欢。破颊鼠姑常笑日，始知艺苑有还丹。
题钱谷南城看雪图
作者：弘历
朝代：清
体裁：七言绝句

银林红寺远参差，驴背风侵客路迟。却忆寒更吟白战，范阳古道去冬时。
题钱谷山水写生 其一 春江帆影
作者：弘历
朝代：清
体裁：七言绝句

春山欲绿春波长，几幅轻帆试水行。不识劳劳客舟者，抑缘为利抑缘名。
题钱谷山水写生 其七 枫磴携筇
作者：弘历
朝代：清
体裁：七言绝句

一树丹枫石磴仄，连林奚必笑兹微。携筇缓步契神处，别裁原同杜紫薇。
题钱谷山水写生 其三 疏林烟雨
作者：弘历
朝代：清
体裁：七言绝句

水涨平湖偏隔桥，冷风飒飒雨萧萧。可怜支伞冲行客，咫尺家门望若遥。
题钱谷山水写生 其九 新篁幽翠
作者：弘历
朝代：清
体裁：七言绝句

几梢烟箨一卷石，古趣幽怀不尽寻。伯仲九峰石田者，何妨偶效老云林。
题钱谷山水写生 其二 蕉阴文石
作者：弘历
朝代：清
体裁：七言绝句

绿天石径称幽赏，却讶其间鲜客寻。作者应知具别意，恐防代纸失清阴。
题钱谷山水写生 其五 澄湖放棹
作者：弘历
朝代：清
体裁：七言绝句

湖舟何以异溪堂，却爱出斋泛野航。识得伊人工别撰，于流动处恣徜徉。
题钱谷山水写生 其八 葡萄鼪鼠
作者：弘历
朝代：清
体裁：七言绝句

珊珠秋熟磊垂枝，五枝奚妨偶一施。谁曰能缘不穷木，试看果腹自嬉时。
题钱谷山水写生 其六 秋花蛱蝶
作者：弘历
朝代：清
体裁：七言绝句

翩飞栩栩领花香，那论色形紫与黄。不失本来潇洒意，几曾工致效滕王。
题钱谷山水写生 其十 古树寒鸦
作者：弘历
朝代：清
体裁：七言绝句

绕树聊栖三匝时，纥那谁与动遐思。讶他叔宝开生面，禹锡竹枝换树枝。
题钱谷山水写生 其十一 灞桥诗思
作者：弘历
朝代：清
体裁：七言绝句

风月千秋三界公，岂伊独在灞桥中。便教诗思其间得，恐亦平平歇后同。
题钱谷山水写生 其十二 蓼汀风雪
作者：弘历
朝代：清
体裁：七言绝句

风动鲤鱼红蓼花，秋光满目夕阳斜。莫嫌帧里阙名氏，精鉴晴岚自不差。
题钱谷山水写生 其四 夕阳归牧
作者：弘历
朝代：清
体裁：七言绝句

不名师学出手眼，腾踔吴徐老沈间。已惯石田见粉本，真成伯仲辨来艰。
题钱谷岁朝图
作者：弘历
朝代：清
体裁：七言绝句

伯仲围垆文质彬，儿童爆竹庆新春。丰年乐事茅檐下，可识斯民三代民。
题钱谷扇暍图
作者：弘历
朝代：清
体裁：七言绝句

武王扇暍纪淮南，绘事嘉他艺谏含。却忆子舆论子产，徒杠为政更名谈。
题钱谷林亭清赏
作者：弘历
朝代：清
体裁：七言绝句

虽有柴门常不开，幽居凭几伴寒梅。岂期略似子云识，遂致人犹问字来。
题钱谷雪景
作者：弘历
朝代：清
体裁：七言绝句

千岩万壑色同皑，耐冷楼窗延景开。遥见野桥相访客，不愁中路泛舟回。
题钱贡太平春色图
作者：弘历
朝代：清
体裁：五言律诗

村舍康年象，熙熙乐太平。嘉言符我意，名画具真情。炉火围温暖，幼龄侍父兄。底知春色好，墙角早梅荣。
题钱贡潇湘八景 其一 潇湘夜雨
作者：弘历
朝代：清
体裁：七言绝句

昏黄夕色入��，秋水无端涨夜池。恰似樊南归未得，沉吟忆著北人时。
题钱贡潇湘八景 其七 渔村夕照
作者：弘历
朝代：清
体裁：七言绝句

澄潭落网得江鱼，鼓枻斜曛乐水居。莫笑渔家无古话，大夫曾昔见三闾。
题钱贡潇湘八景 其三 远浦归帆
作者：弘历
朝代：清
体裁：七言绝句

晚帆何事未云收，不是名舟定利舟。帝女出游澧沅浦，飘风作矣且宜休。
题钱贡潇湘八景 其二 烟寺晚钟
作者：弘历
朝代：清
体裁：七言绝句

七条披处六根灰，定有天花落讲台。认是开元寺西阁，暮声浮过洞庭来。
题钱贡潇湘八景 其五 洞庭秋月
作者：弘历
朝代：清
体裁：七言绝句

月不流波亦不流，笑他木叶下生愁。湘君那倩诗人吊，万古洞庭万古秋。
题钱贡潇湘八景 其八 江天暮雪
作者：弘历
朝代：清
体裁：七言绝句

江天争雪不争多，几叠银棱间翠螺。直与屈平写神照，那更马远较如何。
题钱贡潇湘八景 其六 平沙落雁
作者：弘历
朝代：清
体裁：七言绝句

春北秋南信不违，沙明水碧任翔飞。上林矰缴无须虑，未管苏卿閒是非。
题钱贡潇湘八景 其四 山市晴岚
作者：弘历
朝代：清
体裁：七言绝句

莫厌水多山势少，试看晴霭蔚巴陵。清新最爱青莲句，秋色苍然际海澄。
题钱载梅花
作者：弘历
朝代：清
体裁：七言律诗

何事梅花献侍郎，略看画法效元章。疏原有密标高度，艳弗伤清吐暗香。点点圈圈具生意，斜斜直直引吟肠。南枝亦写三五朵，似此繁丛觉太忙。
题钱选三蔬图 其一 菘
作者：弘历
朝代：清
体裁：七言绝句

黄花翠叶满畦芳，伴食无过此味长。寄语青绫被底客，谩须虚饱大官羊。
题钱选三蔬图 其三 萝卜
作者：弘历
朝代：清
体裁：七言绝句

风霜经惯祗如如，沙壤金城根叶舒。绘事讵工味须识，早曾小帧仿三蔬。
题钱选三蔬图 其二 笋
作者：弘历
朝代：清
体裁：七言绝句

试参善知识应同，便忆韬光山下重。此路中能寻解脱，底须更问葛陂龙。
题钱选卢仝烹茶图
作者：弘历
朝代：清
体裁：七言律诗

纱帽笼头却白衣，绿天消夏汗无挥。刘图牟仿事权置，孟赠卢烹韵庶几。卷易帧斯奚不可，诗传画亦岂为非。隐而狂者应无祸，何宿王涯自惹讥。
题钱选孤山图即用其韵
作者：弘历
朝代：清
体裁：七言绝句

霅溪古笔得天随，能画能传画里诗。谁道逋翁句难续，依然疏影暗香词。
题钱选岁朝图
作者：弘历
朝代：清
体裁：七言律诗

绘图吉语叶开年，雅以风流喻别传。婀娜�红报春丽，郁芬梅白飏风鲜。瓷瓶插处间天竺，石盎植来惟水仙。匹鼠探壶试五技，却倾瓜种兆绵绵。
题钱选归去来图
作者：弘历
朝代：清
体裁：七言绝句

泉明归去赋清辞，寄傲壶觞谢世知。千载隐名偏藉甚，画图每写泛舟时。
题钱选捕鱼图
作者：弘历
朝代：清
体裁：七言绝句

或捉箄篮或举罾，霅溪仿佛写零陵。槎头拟向伊人问，可识河南漫叟曾。
题钱选林檎双雀
作者：弘历
朝代：清
体裁：七言绝句

半熟林檎雅入图，文禽欲啄待斯须。即看笔意传神处，颇与王家帖不殊。
题钱选桃枝松鼠卷
作者：弘历
朝代：清
体裁：七言绝句

绥山果熟踔枝尝，五技何妨用所长。自是托身远穹窒，不须老吏畏张汤。
题钱选画时苗留犊图
作者：弘历
朝代：清
体裁：五言律诗

为令治一县，去官惜众村。犊留表已洁，牸舐置他冤。射醉斯过甚，留钱可并论。霅溪神解得，绘事激扬存。
题钱选画马
作者：弘历
朝代：清
体裁：古风

敲骨作铜声，相皮失千里。何处解传神，不出阿堵里。双耳如批竹，浑身不作花。赵霖画曾见，大似拳毛騧。大宛自有种，牵来祗若常。艳称徕天马，笑杀茂陵郎。
题钱选红白牡丹
作者：弘历
朝代：清
体裁：古风

白如飞燕瘦，红是太真肥。相并春风里，忘年国色颀。已是绝伦类，还因恨自家。被人称富贵，缘未洗鉊华。
题钱选红白莲花卷
作者：弘历
朝代：清
体裁：七言绝句

夜来传得晓霞妆，一种先施缟素裳。对擘玉奁閒照处，淡浓虽异却同香。
题钱选绿圃春蔬
作者：弘历
朝代：清
体裁：五言律诗

春蔬兹见五，妙笔昔收三。声应气求合，风和露瑞含。咬根谁识苦，爰土作同甘。漫鄙樊迟学，如迟岂易参。
题钱选观梅觅句图即用其韵
作者：弘历
朝代：清
体裁：七言绝句

梅有仙风鹤道姿，一家眷属得相随。孤山我亦曾过访，流水行云忆昔时。
题钱选观鹅图即用其韵
作者：弘历
朝代：清
体裁：七言绝句

誓墓高风有足多，独推书圣却云何。行云流水参神韵，笔阵传来祗白鹅。
题钱选诸葛亮南征图
作者：弘历
朝代：清
体裁：七言绝句

槎渡罗泸态逼真，先南深入岂辞辛。如何集众多凫藻，不见纶巾草表人。
题钱选雪梅集禽图
作者：弘历
朝代：清
体裁：七言绝句

何须名辨百禽经，高下梅梢梦半醒。各各冰心蕴芳意，可知绘者善形形。
题钱选鸡冠图
作者：弘历
朝代：清
体裁：七言绝句

绛帻层罗绿叶稠，盈盈似泛露华流。夜深蓦向灯前展，还讶鸡人报晓筹。
题钱陈群和韵书仍用甲午诗韵
作者：弘历
朝代：清
体裁：七言律诗

两岁山庄倏别诸，案头香树重观书。独嘉老手饶丽则，讵为连篇多颂誉。有主世南宁让彼，无儿伯道并怜予。明春安福舻中路，迎跸遥愁识者疏。
题钱陈群和韵书册再叠甲午诗韵
作者：弘历
朝代：清
体裁：七言律诗

曩年有作寄赓诸，望九人勤每手书。真迹难重得致惜，诚心仍此鉴惟誉。及门题者复逝彼，抚案观之更戚予。七字聊因识岁月，吟须无恙鬓霜疏。
题钱陈群所书诗册二首一韵·其一
作者：弘历
朝代：清
体裁：七言律诗

山庄往岁句邮诸，八十八翁必手书。惟尔因文研妙义，其他赓韵率虚誉。徒观遗迹犹斐尔，暗引遐心一怆予。知已个中谁复在，从今吟兴欲为疏。
题钱陈群所书诗册二首一韵·其二
作者：弘历
朝代：清
体裁：七言律诗

弆置案头偶阅诸，人何往矣祗存书。悉予字里义祛藻，嘉彼行间规胜誉。两册谁知成绝笔，一时偏识有开予。可怜老辈凋零尽，不啻晨星祇渐疏。
题钱陈群所进王渊梅雀报春卷即用其韵并书赐之·其三
作者：弘历
朝代：清
体裁：七言绝句

腊雪先春凑嫩寒，展图咏句兴无阑。江乡食履应增健，大惬予怀老者安。
题钱陈群所进王渊梅雀报春卷即用其韵并书赐之题钱陈群所进王渊梅雀报春卷即用其韵并书赐之·其二
作者：弘历
朝代：清
体裁：七言绝句

南枝最识好春归，羞煞海棠独以肥。麻雀偏欣晴雪夜，净明香界聚相围。
题钱陈群进伊祖瑞徵所篆瑞日祥云和风甘雨章
作者：弘历
朝代：清
体裁：七言律诗

迎春帖子进南方，先以家藏古篆章。瑞日祥云兆岁美，和风甘雨卜农庆。休徵敢谓时斯应，善颂还嘉规不忘。愿共吾民沐新祉，春祺啿啿萃方昌。
题铜雀瓦砚
作者：弘历
朝代：清
体裁：七言律诗

静为用复泰为贞，净几文房永伴清。毛举不须说毛颖，陶成原得号陶泓。邺台一旦辞榱栋，漳野多年埋棘荆。可惜建安空纪岁，尔时觊觎早深萌。
题镂玉三友屏风
作者：弘历
朝代：清
体裁：七言律诗

人中有玉卉宁无，镂玉仍宜三友乎。苏老品题精体物，吴工追琢宛成图。此君居左右高士，羽客飞来傍大夫。把笔欲吟先却俗，清防真是称称呼。
题镂玉丹台春晓图
作者：弘历
朝代：清
体裁：七言律诗

元圃昆墟王母都，一峰不胫走中区。遂教玉府他山错，写作丹台春晓图。炉火未寒鹤为守，桥波回看鹿堪呼。列仙传合旅獒训，彼弗须求此愧吾。
题镂玉松鹤屏
作者：弘历
朝代：清
体裁：七言绝句

植中松树禽中鹤，都是棱棱似玉流。颇有玉人能执艺，言斯庶不枉雕锼。
题镂玉百子屏
作者：弘历
朝代：清
体裁：五言排律

玉镂孩古有，祥徵宜子孙。吉光联片羽，诗传叶前言。略缀亭台景，宛看笑语温。笋登李氏榜，树近谢家轩。昔事曾传沼，今时亦命门。斯男咏则百，雅化个中存。
题镂玉百子屏
作者：弘历
朝代：清
体裁：七言律诗

百子形神各殊别，琢磨了识不同时。居然荟萃亭台景，都是峥嵘瑚琏姿。品重兰阶将笋榜，行称枣让与梨推。作人致意兴周雅，乐育因之系我思。
题镂角西园雅集图杯
作者：弘历
朝代：清
体裁：七言律诗

西园雅宴集名流，十有六人为倡酬。米记李图艺恰称，儒冠墨客意相投。桃园太白金谷例，锡县尤通玉斧锼。照世宁须事燃角，良工数典有佳谋。
题镇海寺·其一
作者：弘历
朝代：清
体裁：七言绝句

依岩梵宇郁岧峣，题额分明镇海标。设以武林拟灵隐，祗疑门对浙江潮。
题镇海寺·其三
作者：弘历
朝代：清
体裁：七言绝句

海印生光闻佛语，镇之无语此莲区。云生足底容容者，比似沧瀛亦底殊。
题镇海寺·其二
作者：弘历
朝代：清
体裁：七言绝句

向来三度都逢雪，兹复千峰积六花。自是招提示白业，极无尘处演三车。
题镇海寺·其四
作者：弘历
朝代：清
体裁：七言绝句

寺傍精舍本无多，凭牖云山四面罗。原我每来会心处，可教虚掷此回过。
题镜治斋
作者：弘历
朝代：清
体裁：古风

浮玉中行斋，向曾额镜治。憩宿偶循名，于斯有二义。一曰镜在民，果得教养遂。一曰镜在已，屋漏可无愧。自审多未逮，徒言何济事。返躬每以先，玩景犹其次。
题镜治斋
作者：弘历
朝代：清
体裁：五言律诗

浮玉大江里，行斋浮玉中。尧勋遵露冕，禹德惭卑宫。不到尘埃处，真教机象融。省方关治化，渊镜意何穷。
题镜清斋
作者：弘历
朝代：清
体裁：五言律诗

书斋临碧沼，久额镜清名。冰水胥堪喻，妍媸自任呈。无心境诚可，有意鉴当平。每忆辁材器，憬然惧以生。
题镜清斋
作者：弘历
朝代：清
体裁：七言律诗

冰镜清如水镜清，澄凝雅契淡无营。爱斯坦荡步堪蹀，付彼妍媸照自呈。不向风前作波浪，且辞雨后有亏盈。重帘遮莫氍毹下，朗鉴凭观万物情。
题镜清斋
作者：弘历
朝代：清
体裁：古风

勿混混而浊，勿皎皎而清。浊已为至钝，清亦嫌太精。水尚虑无鱼，人则胥有情。清固不可乎，试看镜之呈。照物靡成见，何妨其为明。
题镜清斋
作者：弘历
朝代：清
体裁：七言律诗

北液言游路小纡，书斋潇落枕堤隅。更临池水堂之砌，真似镜清有若无。纵不鱼鸢趣堪会，亦饶荷芰画何殊。收来香露宜烹茗，片刻聊云适静娱。
题镜清斋
作者：弘历
朝代：清
体裁：七言律诗

循东岸北转而西，咫尺池斋枕液堤。仍有方塘近阶砌，未融春冻亦玻瓈。动之清逊静清也，名以镜斯实镜兮。一晌凭栏会理趣，遂因点笔促成题。
题镜清斋
作者：弘历
朝代：清
体裁：七言律诗

斋凭冰镜非水镜，理会羲经信不诬。风伏泽承符气感，内虚外实得中孚。玩辞观象真宜耳，对景吟诗其小乎。我更惕心在议狱，安能使讼此时无。
题镜清斋
作者：弘历
朝代：清
体裁：七言律诗

无论水镜及冰镜，一例铺地蓄目清。设以不波观在静，于斯即景义犹精。妍媸惟听自来照，好恶何曾此系情。会到无心并言忘，懋勤砚匣漫须呈。
题镜清斋
作者：弘历
朝代：清
体裁：五言律诗

晶光映梠檐，恰似镜开奁。无影为浮动，有形总静恬。泯心斯照鉴，任物自窥觇。欲问孔平仲，清辉可让蟾。
题镜清斋
作者：弘历
朝代：清
体裁：古风

轻骑取乘凉，西苑早云到。如此神仙境，驱过宁非躁。况本无急务，路便一观徼。镜清真镜清，不示憎与好。万物备于斯，坦然此澄照。
题镜清斋
作者：弘历
朝代：清
体裁：五言律诗

�迤循北岸，溪堂憩镜清。今年为始到，春水爱初生。不形示而照，非毡磨亦明。一时颇有会，五字适然成。
题镜香亭戒得堂后庑临池荷花盛开因名之曰镜香亭而系以诗
作者：弘历
朝代：清
体裁：七言律诗

堂阴半亩方塘凿，此镜由来不藉磨。底事座间香扑鼻，知音亭畔籁吹荷。馥馡非爇沈檀鼎，红白是铺锦绣窠。设以花中拟君子，得之岂合戒其多。
题长城
作者：弘历
朝代：清
体裁：七言绝句

乘山筑鄣达琅琊，四起防门谨蔽遮。策士合从资倡议，箠笞天下属嬴家。
题长春书屋
作者：弘历
朝代：清
体裁：七言律诗

书屋长春到处名，日知无忘旧时情。尊行高大吾何有，元善旁通兹可评。背峙仁山惟万寿，面陈智水则昆明。讵宁游览图娱志，不息自彊励以诚。
题长春书屋
作者：弘历
朝代：清
体裁：五言律诗

又值孟之春，御园首祚訚。四年久阙咏，一室永怡神。依例行时旧，不堪得句新。西南望仙馆，益觉怅怀频。
题长春仙馆
作者：弘历
朝代：清
体裁：七言律诗

旧室何来仙馆号，长春缘识圣人名。敬思仁也今天下，偶忆閒哉昔玉京。对景那能仍独乐，翻书惟是惭躬行。宜晴宜雨农功协，花木今才一遣情。
题阅古楼
作者：弘历
朝代：清
体裁：七言绝句

四壁图书资阅古，讵云真迹赏龙蛇。公权笔正诚知要，足括晋唐数大家。
题阅古楼
作者：弘历
朝代：清
体裁：五言律诗

壁勒千年字，架藏四部书。每因暇来憩，欣与古相于。翰墨漱芳润，云烟幻卷舒。欲询陆司马，所阅竟何如。
题阅古楼
作者：弘历
朝代：清
体裁：七言绝句

宝笈曾收墨迹真，命镌琬琰寿千春。细思楼上留名者，都是从来阅古人。
题阅古楼
作者：弘历
朝代：清
体裁：七言律诗

阅古虽因藏帖版，顾名思义每廑诸。万年君鉴垂明鉴，一部尚书胜法书。铁画银钩亦何异，朝乾夕惕敢留馀。如云意在希珍赏，不是知予是罪予。
题阅古楼静室
作者：弘历
朝代：清
体裁：七言绝句

千秋法宝聚球琳，三寸离钩妙义寻。大士如如破颜笑，威音那畔祇而今。
题阎立本职贡图
作者：弘历
朝代：清
体裁：七言绝句

右相曾为职贡图，真存岂系姓名乎。何人作赝书唐字，欲盖弥彰笑是夫。
题阎立本萧翼赚兰亭图
作者：弘历
朝代：清
体裁：七言绝句

御史阳阳僧嗒然，兰亭不复弆藏全。唐宗何事穷蒐宝，房相奚称善进贤。
题陆宣公祠
作者：弘历
朝代：清
体裁：七言律诗

孤山南面圣湖滨，尚祀唐家宰执臣。不幸德宗托知巳，空怀魏相是前人。军机策弗纤毫爽，时务言皆痛切陈。艰险相资事平弃，崇陵倖耳免亡沦。
题陆宣公祠
作者：弘历
朝代：清
体裁：七言律诗

孤山路口平湖上，曰有宣公祠宇存。依旧沙堤供内相，每忘金券觅行辕。可方贾谊闻刘煦，早虑怀光执惠元。料事酬机如指掌，先生宁独托空言。
题陆宣公祠
作者：弘历
朝代：清
体裁：五言律诗

最胜宋家地，独祠唐代臣。千秋具公论，五字表时巡。急用缓斯舍，亲虚疏是真。始终信卢杞，德庙果痴人。
题陆广山水
作者：弘历
朝代：清
体裁：七言绝句

曲折江村尽可居，山苍如亦水澄如。幽人罢钓挐舟返，弹铗宁须叹乏鱼。
题陆曜画六逸图
作者：弘历
朝代：清
体裁：七言律诗

逸人六者庭曜写，袒裼威仪总勿论。太尉家藏原有据，天乡寺画杳无存。睡醒由已戏阅世，汉晋忘年交结魂。几度欲题还阁笔，为思乐广著名言。
题陆机宅
作者：弘历
朝代：清
体裁：七言绝句

书堂见说昔临淮，遗迹难寻柱础埋。萧艾如兰结神缔，审然何必旧居怀。
题陆治乔松青嶂即用其韵
作者：弘历
朝代：清
体裁：七言绝句

瀑水垂垂思赴涧，夏山霭霭欲生云。高人松下剧谈处，应喜诗材得几分。
题陆治四时蔬果卷十六首 其一 笋
作者：弘历
朝代：清
体裁：七言绝句

子瞻玉版名虽好，佛法赚人又底为。记得韬光云径侧，山僧带雨斸来时。
题陆治四时蔬果卷十六首 其七 茄子
作者：弘历
朝代：清
体裁：七言绝句

衣紫僧人味偏好，画禅五咏有同心。终须粉本输南宋，钱氏三蔬忆背临。
题陆治四时蔬果卷十六首 其三 荸荠
作者：弘历
朝代：清
体裁：七言绝句

刺齿铿然沁冷香，紫琼丸贮碧琳筐。江乡风味真清绝，何事偏方猪与羊。
题陆治四时蔬果卷十六首 其九 荔枝
作者：弘历
朝代：清
体裁：七言绝句

夏末秋前闽贡到，寝园荐罢亦分颁。依然时节依然果，几度回思几度潸。
题陆治四时蔬果卷十六首 其二 佛手柑
作者：弘历
朝代：清
体裁：七言绝句

曰香曰嚊作么会，非色非空那可拈。便与朱樱紫菱伍，如行异类正何嫌。
题陆治四时蔬果卷十六首 其五 桃子
作者：弘历
朝代：清
体裁：七言绝句

收核刘郎意太贪，千年一实待谁堪。不如长啸歌梁甫，又恨曾谗壮士三。
题陆治四时蔬果卷十六首 其八 枇杷
作者：弘历
朝代：清
体裁：七言绝句

底事名同火不思，风前声胜四条丝。从来踪迹绝江北，应恨明君出塞时。
题陆治四时蔬果卷十六首 其六 杨梅
作者：弘历
朝代：清
体裁：七言绝句

飞雨濛濛浑节令，金丸缀缀满江干。杨家虽与梅家合，犹带心中一点酸。
题陆治四时蔬果卷十六首 其十 蒲萄
作者：弘历
朝代：清
体裁：七言绝句

有苞无核亦奇哉，绿玉琼浆到口开。堪證汉书非大误，移根新自叶羌来。
题陆治四时蔬果卷十六首 其十一 藕
作者：弘历
朝代：清
体裁：七言绝句

天然白质吐花红，太华峰头想像中。却讶缘何丝不断，多因七窍特玲珑。
题陆治四时蔬果卷十六首 其十三 沿篱豆
作者：弘历
朝代：清
体裁：七言绝句

引蔓牵条讵善缘，垂垂花实飒姗然。秋风篱落金刚句，络纬声中又一年。
题陆治四时蔬果卷十六首 其十二 石榴
作者：弘历
朝代：清
体裁：七言绝句

一颗中含子百房，问谁解与酝天浆。六根八识胥何物，不及于思可口尝。
题陆治四时蔬果卷十六首 其十五 柿子
作者：弘历
朝代：清
体裁：七言绝句

霜落秋林熟爪鸿，下过中社酒村翁。似兹那藉封侯号，却见稗官拟剪桐。
题陆治四时蔬果卷十六首 其十六 萝卜
作者：弘历
朝代：清
体裁：七言绝句

淡白深红带露新，熟餐生啖胜行麟。包山设色诸贤咏，同是个中识味人。
题陆治四时蔬果卷十六首 其十四 香橼
作者：弘历
朝代：清
体裁：七言绝句

具珠之体具檀味，总是祗园席上珍。设使不妨以色见，囫囵金粟即前身。
题陆治四时蔬果卷十六首 其四 杏
作者：弘历
朝代：清
体裁：七言绝句

色似黄金初过火，味如白蜜略加醯。木奴谩诩千头富，药料还看万树齐。
题陆治层岩飞瀑
作者：弘历
朝代：清
体裁：古风

幽人坐水阁，背听飞瀑声。隔岸聊纵观，桃花几树荣。闻性实而近，见性虚而明。虚却虑指蔽，实不碍垣横。五官各有长，殊用在致精。量材善器使，耳目功乃成。
题陆治山水即用其韵
作者：弘历
朝代：清
体裁：七言绝句

长林参汉瀑垂空，傲世高人气若虹。何必田何诠易理，爻占肥遁不言中。
题陆治山水即用治韵
作者：弘历
朝代：清
体裁：七言绝句

远浦流泉听似琴，高人坐对语之深。晚荷早桕红相映，不觉夕阳天外沉。
题陆治松壑閒居图
作者：弘历
朝代：清
体裁：七言绝句

山楼据胜见山多，楼下秋江叠翠波。得得扶筇定谁氏，元都道士订相过。
题陆治桐阴高士
作者：弘历
朝代：清
体裁：七言绝句

童子烹茶石鼎烟，桐阴日午且高眠。不雕朽木虽鸣鼓，无碍仍称言语贤。
题陆治高士听泉图
作者：弘历
朝代：清
体裁：古风

飞泉界崇山，远籁荡平楚。其鸣虽不同，一一中琴谱。幽人默而识，会在忘言所。借问达者谁，应是黄绮侣。
题陆游素心砚
作者：弘历
朝代：清
体裁：七言律诗

犹是端溪出老坑，素心恒泐旧交诚。李仙杜圣诗津逮，张草杨行书体明。染翰抽思同彼伴，桑田海水独斯更。七言吟罢还成笑，何异放翁当日情。
题陈书仿唐寅夏日山居图
作者：弘历
朝代：清
体裁：七言律诗

山明水秀硕人薖，几架溪亭俯碧波。不禁渔翁把钓往，时来幽士问书过。麦针已扑香风满，柳线犹含弱意多。若曰山居仿子畏，知为首夏尚清和。
题陈书仿王蒙夏日山居
作者：弘历
朝代：清
体裁：七言绝句

山轩古画复观陈，叠叠云岩叶叶皴。香树赓吟随进者，抚馀叹鲜论诗人。
题陈书仿王蒙夏日山居
作者：弘历
朝代：清
体裁：七言绝句

春朝重看夏山图，绿树浓阴足静娱。但得精神契倪筦，底须景概较同殊。
题陈书仿王蒙夏日山居
作者：弘历
朝代：清
体裁：七言绝句

王氏名踪陈仿之，重阴如盖四邻披。山庄避暑弗居此，诗本看时同在兹。
题陈书仿王蒙夏日山居
作者：弘历
朝代：清
体裁：七言绝句

迩年避暑必山庄，长幅当前满意凉。香树献诗兼献画，回思谈学浙云茫。
题陈书仿王蒙夏日山居图
作者：弘历
朝代：清
体裁：七言绝句

诗册书来图并陈，王家荷叶宛同皴。盘中此画得其所，却我无端忆故人。
题陈书仿王蒙箑头
作者：弘历
朝代：清
体裁：七言律诗

津水早春群和词，箑头其母画犹遗。灵空妙笔诚堪咏，缱绻深情更可思。西墅东村通不远，千峰万壑状尤奇。老人岂是师王者，自有心中天地师。
题陈书山居图画箑
作者：弘历
朝代：清
体裁：七言律诗

静宜偷暇偶山居，画箑欣看陈氏书。盖以昔年和诗子，得因此日抚图予。松苍柏翠清无尽，溪绕峰围静有馀。取法明云自文璧，入神处恐彼难如。
题陈书山静日长图
作者：弘历
朝代：清
体裁：七言律诗

子西佳句叔明法，恰合南楼仿老人。笔里有诗聊寓画，帧中无处不传神。幽居深藉松林护，翠巘层铺荷叶皴。为想当年勤课荻，集成香树果清新。
题陈书幽居清夏图箑头
作者：弘历
朝代：清
体裁：七言绝句

夜游山月创清娱，颇类幽居清夏图。书扇因之供暇览，怀贤忆旧并殷吾。
题陈书模古册
作者：弘历
朝代：清
体裁：七言律诗

模古宣来册订疑，南楼精到藉因知。倡随夫妇空前品，赓和子孙有后词。群也老年那久住，诚弓少长竟何之。怃然寄弆还乡水，钱氏云仍慎守斯。
题陈书画册 其一 水仙梅花
作者：弘历
朝代：清
体裁：七言绝句

谩议托根草木差，凌波疏影共横斜。月明林下青邱句，早识丰标是一家。
题陈书画册 其三 芦洲渔艇
作者：弘历
朝代：清
体裁：七言绝句

一片秋江澄不波，芦花沙渚飒婆娑。扁舟浮去止亦可，莫认渔名张志和。
题陈书画册 其二 白莲
作者：弘历
朝代：清
体裁：七言绝句

外直中通性本空，远香轻度鲤鱼风。女夷赋色初无意，此白终须胜彼红。
题陈书画册 其五 芙蓉水禽
作者：弘历
朝代：清
体裁：七言绝句

木芙蓉继水芙蓉，一片秋蟾印晚风。芦荻飘萧下水鸟，来参异异与同同。
题陈书画册 其六 岁朝图
作者：弘历
朝代：清
体裁：七言绝句

吉祥草绿腊梅黄，蔬果凭占百事昌。香树轩中家庆蔼，岁朝图出好韶光。
题陈书画册 其四 坐弄流泉
作者：弘历
朝代：清
体裁：七言绝句

竹梧清籁石流泉，唱和无心出自然。倾耳宫商以外听，小哉属咏颖师弦。
题陈书画扇 其一 幽壑听泉
作者：弘历
朝代：清
体裁：五言律诗

林密复山崇，结亭宜此中。飞泉来落涧，悬磴正临空。斯韵听宜寂，其源望不穷。漫嫌无应答，谡谡有松风。
题陈书画扇 其三 水田飞鹭
作者：弘历
朝代：清
体裁：五言律诗

意写右丞诗，山中首夏时。幽居无外事，一舫有相知。白鹭惊人去，黄鹂选树移。复庵真作者，岂独画家师。
题陈书画扇 其二 烟江叠嶂
作者：弘历
朝代：清
体裁：五言律诗

箑面才盈尺，何来千里观。能令近为远，岂计易和难。插水峰形叠，连天江势宽。未言仿谁氏，直作富春看。
题陈书荷花
作者：弘历
朝代：清
体裁：五言绝句

濯涟色不妖，徼露香都净。能底神韵传，伊人本莲性。
题陈书长松图
作者：弘历
朝代：清
体裁：七言绝句

三百年松拿古枝，写形女史壁间披。若论窗外真松古，相对还应弟视之。
题陈书长松图
作者：弘历
朝代：清
体裁：七言绝句

壁画长松三百年，真松窗外绿参天。两翁不识谁兄弟，照影疑如立镜前。
题陈书长松图
作者：弘历
朝代：清
体裁：七言绝句

江南塞北原无涉，室里山中若有期。女史或知此意否，七章佛偈早言之。
题陈仲仁仿古花果册即用其韵 其一 松房
作者：弘历
朝代：清
体裁：七言绝句

松房贮子蜂房似，百尺根原萌寸荄。讵止栋隆资大厦，调羹也入食单材。
题陈仲仁仿古花果册即用其韵 其七 无花果
作者：弘历
朝代：清
体裁：七言绝句

磊磊黄金结果熟，枝头曾不见花开。因缘欲示原无本，根是庵罗园徙来。
题陈仲仁仿古花果册即用其韵 其三 山矾
作者：弘历
朝代：清
体裁：七言绝句

黄龙春色艳山阳，花处风传七里香。何事分宁黄鲁直，先时批判弟兄忙。
题陈仲仁仿古花果册即用其韵 其九 女贞子
作者：弘历
朝代：清
体裁：七言绝句

夏五开花冬子熟，满枝火齐缀成时。郑家婚礼因为赞，朱氏诗笺误怨迟。
题陈仲仁仿古花果册即用其韵 其二 杜鹃
作者：弘历
朝代：清
体裁：七言绝句

望帝春啼未易乾，民心因可识犹丹。不宜移向花园内，漫共群芳艳井栏。
题陈仲仁仿古花果册即用其韵 其五 金丝梅
作者：弘历
朝代：清
体裁：七言绝句

梅宁知白与知黄，三品何须诲善藏。设使移根大庾岭，冰姿应亦为韬芳。
题陈仲仁仿古花果册即用其韵 其八 蔷薇
作者：弘历
朝代：清
体裁：七言绝句

蔷薇花上蔷薇露，滴露写花花更妍。却是韩诗寄柳子，开函灌手事居前。
题陈仲仁仿古花果册即用其韵 其六 映山红
作者：弘历
朝代：清
体裁：七言绝句

记得风篁跋马迟，满山红映烂开时。评量未若新茶好，好在清供不在姿。
题陈仲仁仿古花果册即用其韵 其十 迎春
作者：弘历
朝代：清
体裁：七言绝句

裳裳袅袅亚枝鲜，匌叶蹙金称宝钿。迎得春光偏属尔，桃红李白任争妍。
题陈仲仁仿古花果册即用其韵 其十一 清风藤
作者：弘历
朝代：清
体裁：七言绝句

玉花琐琐绕枝开，未惹游蜂浪蝶猜。一阵清风过树下，副哉名实雅宜栽。
题陈仲仁仿古花果册即用其韵 其十二 海棠
作者：弘历
朝代：清
体裁：七言绝句

缀枝叶绿衬花红，艳矣而饶林下风。颇厌世间称道俗，翻身飞去向方蓬。
题陈仲仁仿古花果册即用其韵 其四 牛心柿
作者：弘历
朝代：清
体裁：七言绝句

园林霜染家丞实，叶不为枫果是枫。比似牛心啖逸少，应教周顗堕疑中。
题陈卓江天帆影箑头
作者：弘历
朝代：清
体裁：七言绝句

大江渺渺接长空，一叶轻舟点破中。那是箑头摇动处，好看五两助帆风。
题陈容九龙图
作者：弘历
朝代：清
体裁：七言律诗

奇笔惊看陈所翁，画龙性讶与龙通。劈开硖石倒流水，喷出湫云浮御空。变化老聃犹可肖，形容居采讵能工。乾元用九羲爻象，岂在三三拘数中。
题陈容六龙图用旧题容九龙图韵
作者：弘历
朝代：清
体裁：七言律诗

岂曾掷杖戏仙翁，走笔为龙龙性通。物既有奇必有偶，禅如非色亦非空。之而夭矫神间遇，鬐鬣葩髿意外工。设以时乘喻乾德，体斯未信企惭中。
题陈居中画王建宫词图即用建诗韵
作者：弘历
朝代：清
体裁：七言绝句

檐可步巡人可呼，传神妙处若斯夫。虽然唐岂乏内监，以理言之此事无。
题陈居中画马用文徵明韵二首·其一
作者：弘历
朝代：清
体裁：七言绝句

名笔方传名马奇，玉题锦贉称装池。圉人虽执长缰控，卓立还思千里驰。
题陈居中画马用文徵明韵二首·其二
作者：弘历
朝代：清
体裁：七言绝句

吉骝一例此权奇，洪豁远于盐泽池。画肉中犹兼画骨，肯教韩干独名驰。
题陈居中舜歌薰风图
作者：弘历
朝代：清
体裁：七言绝句

五弦初作操南风，应与皋夔稷契同。何事床琴二女侍，居中别具义其中。
题陈枚孙祜丁观鹏丹台春晓图
作者：弘历
朝代：清
体裁：七言绝句

鍊得婴儿太一炉，骑鸾指日上清都。仙家尽是飞升去，怪底人间一个无。
题陈枚孙祜金昆戴洪程志道仝画清明上河图
作者：弘历
朝代：清
体裁：五言律诗

蜀锦装全璧，吴工聚碎金。讴歌万井富，城阙九重深。盛事诚观止，遗踪借探寻。当时誇豫大，此日叹徽钦。
题陈栝墨戏十种 其一 牡丹
作者：弘历
朝代：清
体裁：七言绝句

岂必染黄更渲紫，一般神韵足风华。无言似恨濂溪叟，顿置偏称富贵花。
题陈栝墨戏十种 其七 菊
作者：弘历
朝代：清
体裁：七言绝句

几朵萧萧迥绝埃，不霜寄傲不根栽。世间黄紫工设色，却与菊花失本来。
题陈栝墨戏十种 其三 海棠
作者：弘历
朝代：清
体裁：七言绝句

碧鸡坊里古今春，极尽妍华极绝尘。乞得长生看未足，放翁真可谓痴人。
题陈栝墨戏十种 其九 水仙
作者：弘历
朝代：清
体裁：七言绝句

顿置陈王赋洛滨，多奇反觉鲜传真。冰姿祗合疏疏写，乃得真传意表神。
题陈栝墨戏十种 其二 杏
作者：弘历
朝代：清
体裁：七言绝句

谁言风过独无香，蜂蝶花间也自忙。设与寒梅相较量，输些清韵胜些狂。
题陈栝墨戏十种 其五 紫薇
作者：弘历
朝代：清
体裁：七言绝句

惊鸿舞燕羞争冶，为令为郎有底荣。却笑翰林李昌武，为追典故植前楹。
题陈栝墨戏十种 其八 梅
作者：弘历
朝代：清
体裁：七言绝句

莫讶南枝先节开，祗今常见菊邻梅。村花若拟杨旡咎，可有游蜂抱蕊来。
题陈栝墨戏十种 其六 木芙蓉
作者：弘历
朝代：清
体裁：七言绝句

金风玉露袅徘徊，隰有宛看此别裁。水面芙蓉零落尽，一枝犹是映波开。
题陈栝墨戏十种 其十 山�
作者：弘历
朝代：清
体裁：七言绝句

雪里丹砂标一枝，墨华朱色幻离离。王家谩诩兄赠弟，陈氏真看父有儿。
题陈栝墨戏十种 其四 荷花
作者：弘历
朝代：清
体裁：七言绝句

夏华春卉一齐开，承露宛看红玉杯。悟得无根大圆镜，不妨荷与海棠陪。
题陈汝言山水卷
作者：弘历
朝代：清
体裁：六言诗

溪阁低临碧水，寺楼半隐青峰。师承本得北苑，津逮何妨九龙。霭霭瑶林云起，垂垂钟乳泉淙。大似若冰洞畔，惠山雨里曾逢。
题陈汝言松阴对瀑
作者：弘历
朝代：清
体裁：七言绝句

卓立厜㕒对瀑流，松风吹发冷飕飗。抱琴童谓宜成操，姑置听他自唱酬。
题陈淳写生花卉即用其韵 其一 杏
作者：弘历
朝代：清
体裁：七言绝句

放蕊即看吐嫩叶，着枝亦是不凡花。雪香漫自思庾岭，霞韵惟应认董家。
题陈淳写生花卉即用其韵 其三 秋葵
作者：弘历
朝代：清
体裁：七言绝句

自解向阳自不知，几曾咄咄烦言语。山人本是厌红尘，何事丹心亦偶许。
题陈淳写生花卉即用其韵 其二 海棠
作者：弘历
朝代：清
体裁：七言绝句

绰约影疑特羞月，轻盈态似不胜风。漫嫌子美无诗句，性好当知有异同。
题陈淳写生花卉即用其韵 其五 山�
作者：弘历
朝代：清
体裁：七言绝句

渚边石畔常相伴，雪虐风饕岂为摧。炼就丹砂奚比似，仙家啼汞鼎初开。
题陈淳写生花卉即用其韵 其六 水仙
作者：弘历
朝代：清
体裁：七言绝句

离骚经本群芳谱，底事名偏漏汨罗。应是灵均有先见，后来吟咏正当多。
题陈淳写生花卉即用其韵 其四 桂
作者：弘历
朝代：清
体裁：七言绝句

夜月叶堪雕夜玉，秋风花正放秋金。樨香展卷芬扑鼻，祗在碧丛左右寻。
题陈淳花卉册 其一 杏
作者：弘历
朝代：清
体裁：七言绝句

半是含苞半是开，风流尽得别神裁。不因嫩叶枝头出，乍欲图中认墨梅。
题陈淳花卉册 其七 葵
作者：弘历
朝代：清
体裁：七言绝句

倾叶向阳比忠赤，又云不令照其根。审然则属有隐蔽，岂是无欺应所存。
题陈淳花卉册 其三 海棠
作者：弘历
朝代：清
体裁：七言绝句

玉扃金阙叩蓬莱，尚忆人间小字来。便是无香信何碍，痴哉闻说恨渊材。
题陈淳花卉册 其九 菊
作者：弘历
朝代：清
体裁：七言绝句

一枝风露态离披，尤觉传神淡写宜。比拟不须远索古，渊明醉矣欲眠时。
题陈淳花卉册 其二 桃
作者：弘历
朝代：清
体裁：七言绝句

几朵红芳柳间之，绛绡织就缛金丝。倩谁巧手试裁剪，紫燕飞来欲过迟。
题陈淳花卉册 其五 百合
作者：弘历
朝代：清
体裁：七言绝句

攒根瓣瓣芋同魁，挺干擎花一色开。设使有香异凡品，祇宜分付陆游栽。
题陈淳花卉册 其八 芙蓉
作者：弘历
朝代：清
体裁：七言绝句

木莲花似水莲色，一例出尘徼露材。应为秋江嫌寂寞，却教倒映几枝开。
题陈淳花卉册 其六 百日红
作者：弘历
朝代：清
体裁：七言绝句

久荣迟谢莫须奇，惆怅红过百日时。涂污紫薇应不少，名同物异更谁知。
题陈淳花卉册 其十 山�
作者：弘历
朝代：清
体裁：七言绝句

斟酌秾纤墨染中，便如叶绿与花红。山人自是擅神韵，那在区区肖似工。
题陈淳花卉册 其四 石榴
作者：弘历
朝代：清
体裁：七言绝句

风来迎面是南薰，讶看枝头爓火云。作者不朱全用墨，移情解令见疑黂。
题陈淳虎邱图
作者：弘历
朝代：清
体裁：古风

一峰海涌多奇石，往往清泉出石隙。龙宫雁塔据霞标，下瞰溪田万顷碧。我昨登临畅远襟，拈吟曾倚苍岩柏。道复此卷真传神，墨沈犹分翠微色。贉尾联吟传石川，无限深情寄今昔。讵料摩挲尺幅时，早非唱和当年客。
题陈琳溪凫图
作者：弘历
朝代：清
体裁：七言绝句

写生本自陈仲美，润色还烦赵子昂。秋水芙蓉閒独立，野凫那羡善翱翔。
题陈祼洗砚图
作者：弘历
朝代：清
体裁：七言绝句

陶泓三沐更三薰，袖手临流看墨云。便欲买山此长往，由来巢许未曾闻。
题陈经尚书详解六韵
作者：弘历
朝代：清
体裁：七言排律

帝王行事具心中，挈要一言迥鲜同。数彼专通难偻指，得兹详解足治躬。卷成五十能探奥，书秘半千未发蒙。大典阙收诚惜漏，休阳复购可称功。新兴教化为根本，古壁精微与扩充。诗义云烟谁过眼，珍斯片羽愿研穷。
题陈规守城录
作者：弘历
朝代：清
体裁：七言律诗

摄篆德安固守城，因而失事论东京。陈规屡禦应之暇，汤璹深知纪以精。小县傍州或可赖，通都大邑转难行。四夷守在垂明训，逮迫临冲祸早成。
题陋巷颜子祠
作者：弘历
朝代：清
体裁：七言绝句

君子居之何陋有，曲肱瓢饮乐无加。崇祠千古享笾豆，史论怨天实涉差。
题陶器周宜壶
作者：弘历
朝代：清
体裁：七言绝句

肇陶虞氏范铜周，何乃宜壶有器留。享已虽然出宋族，读诗原是述公刘。
题陶器弦纹壶
作者：弘历
朝代：清
体裁：七言律诗

弦纹青绿制从周，陶则始虞此器留。孰后孰前率难辨，为同为异漫详求。铜坚所见固已夥，土脆何妨以鲜收。却笑两皆沉重物，千金那足济中流。
题隆兴寺画壁
作者：弘历
朝代：清
体裁：古风

前度权城临小春，佛香高阁参金身。绮语破戒赞相好，七字韵脚通元真。信宿驻跸促归辔，未及遍览庵罗园。兹来秋日多清暇，乃得一一探其源。调御丈夫固拔萃，前庑画壁尤绝伦。四十九年无一字，源流十二谁所传。净饭王宫生悉达，天上天下称独尊。乃至徘徊双树下，终不生心转法轮。围绕纯陀及迦叶，恭敬帝释人非人。土伯九约角觺觺，乾闼八部狰侁侁。罗刹敦脢亦听法，蒙倛牛首咸来宾。须弥四面面各色，其间众类纷纭纭。元蜂赤蚁蟠旷宇，鬼母产□还为飧。延颈举踵望悲护，圆光遍照何冤亲。异哉幻境无不有，难执名相徵文言。画师乃不识名氏，想因薰习如来禅。知微画像必斋戒，山东法传杨契丹。两家手迹真伪半，未能到此窥篱籓。赵州古寺壁间水，相传作者吴道元。此去赵州百馀里，同时留迹何疑焉。但看一笔挥圆相，风落电转谁能然。此画当作吴画观，兼传摩诘思开元。
题隆福寺行宫六景 其一 翠云山房
作者：弘历
朝代：清
体裁：七言绝句

三年睫眼此重来，云翠依然净绝埃。火迫杏花四五朵，怜他也识应时开。
题隆福寺行宫六景 其一 翠云山房
作者：弘历
朝代：清
体裁：七言绝句

乙卯较增庚戌寒，翠云一例勒山端。五年瞬息房中坐，九十仍期愿未完。
题隆福寺行宫六景 其一 翠云山房
作者：弘历
朝代：清
体裁：七言绝句

山不英英镇有云，有云兼滴翠氤氲。底缘奇绝乃如此，为是岩松迥出群。
题隆福寺行宫六景 其一 翠云山房
作者：弘历
朝代：清
体裁：古风

山以云为衣，松柏与翠之。閒房搆其问，挹润又一时。寄语扈从者，漫陈八伯词。
题隆福寺行宫六景 其一 翠云山房
作者：弘历
朝代：清
体裁：七言绝句

瞻谒明当敬夙兴，山房斋宿翠云仍。漫言春仲树迟叶，古柏依然郁峻崚。
题隆福寺行宫六景 其三 碧巘丹枫
作者：弘历
朝代：清
体裁：七言绝句

丹枫冬过全渝紫，碧巘春来转益青。虚榭弗凉开牖望，锦围绣叠一层层。
题隆福寺行宫六景 其三 碧巘丹枫
作者：弘历
朝代：清
体裁：古风

丹枫带秋色，碧巘则后凋。自然成绘画，而非笔墨描。犹疑最深处，佺羡若可招。
题隆福寺行宫六景 其三 碧巘丹枫
作者：弘历
朝代：清
体裁：七言绝句

开著斋窗骋目遥，曰丹曰碧绘岩椒。疑疏丹共浓碧语，弗让傲寒称后凋。
题隆福寺行宫六景 其三 碧巘丹枫
作者：弘历
朝代：清
体裁：七言绝句

曰丹曰碧耸重重，枫带秋姿松傲冬。旧作思量友佺羡，今思佺羡可无庸。
题隆福寺行宫六景 其三 碧巘丹枫
作者：弘历
朝代：清
体裁：七言绝句

枫丹仍是隔年留，看似霞生碧巘头。此即色空般若相，浮云来去偶相投。
题隆福寺行宫六景 其二 翠微室
作者：弘历
朝代：清
体裁：七言绝句

一区行馆虽从俭，暗室明堂各具宜。研净瓯香片时坐，他年风雨托深思。
题隆福寺行宫六景 其二 翠微室
作者：弘历
朝代：清
体裁：七言绝句

夷嵏有室峭峰围，来便山楼坐翠微。片刻成诗题白壁，明朝不顾便言归。